open-index/open-wikipedia-markdown huggingface dataset:
കോതമംഗലം നഗരസഭ

കേരളത്തിലെ എറണാകുളം ജില്ലയിലെ  കോതമംഗലം താലൂക്കിലെ കൊതരാറിന്റെ തീരത്തു സ്ഥിതിചെയ്യുന്ന മുനിസിപ്പാലിറ്റിയാണ് **കോതമംഗലം നഗരസഭ**. ഹൈറേഞ്ചിന്റെ കവാടം എന്ന അപരനാമത്താൽ അറിയപ്പെടുന്ന കോതമംഗലം പട്ടണം എറണാകുളം ജില്ലയുടെ കിഴക്കേ അതിരിൽ അതിഥിചെയ്യുന്നു . നൂറ്റെട്ട് ശിവക്ഷേത്രങ്ങളിൽ ഒന്നായ തൃക്കാരിയൂർ മഹാദേവക്ഷേത്രം നഗരത്തിലാണ് സ്ഥിതിചെയ്യുന്നത്. 

## പേരിനു പിന്നിൽ
left|thumb|200px|തൃക്കാരീയൂർ മഹാദേവക്ഷേത്രം 
* **കോത -- ചേരരാജാക്കന്മാർ** : കൊടുങ്ങല്ലൂർ ആസ്ഥാനമാക്കി ഭരണം നടത്തിയിരുന്ന ചേരരാജാക്കന്മാരുടെ സ്ഥാനപേരു 'കോത' എന്നായിരുന്നു. ചേര രാജക്കന്മാരുടെ മലയോരപ്രദേശങ്ങളുടെ തലസ്ഥാനം ഇവിടെയായിരുന്നു. അവരുടെ ബഹുമാനാർത്ഥമാവാം സ്ഥലത്തിനു കോതമംഗലം എന്ന് വന്നത്.
* **കോത -- വലിയകാവ് ക്ഷേത്രം**: വലിയകാവ് ക്ഷേത്രത്തിലെ പ്രതിഷ്ഠ ഭദ്രകാളിയാണ്. ഭദ്രകാളിയുടെ മറ്റൊരു നാമഥേയമായ 'കോത' എന്നു ചേർത്ത് കോതമംഗലം എന്നപേര് രുപം കൊണ്ടുവെന്ന് പറയപ്പെടുന്നു.

* **കോതയാർ (നദി)** : കേരളത്തിലെ പ്രധാന നദിയായ കോതയാർ ഈ നഗരത്തിലൂടെയാണ് കടന്നു പോകുന്നത്. വലിയകാവ് ക്ഷേത്രത്തിൽ നിന്നോ, ചേര രാജാക്കന്മാരിൽ നിന്നോ നദിക്ക് കോതയാർ എന്നപേർ കിട്ടിയിരിക്കാം. നദിയിൽ നിന്നും പ്രദേശത്തിനും വന്നുചേർന്നതാവാം.

## ചരിത്രം

2500 വർഷം മുമ്പ് മുതലുളള ചരിത്ര പ്രാധാന്യവും മഹാശിലാ സംസ്കാരകാലം മുതലുളള പ്രാധാന്യവും കോതമംഗലത്തിനുണ്ട്. എന്നാൽ പിൽകാലങ്ങളിൽ ചേരരാജാക്കന്മാരുടെ ഭരണകാലചരിത്രത്തിനുശേഷം ഇടപ്രഭുക്കൻമാരായ കർത്താക്കൻമാരുടെ കയ്യിൽ ഈ ദേശത്തിന്റെ ഭരണം ചെന്നു ചേർന്നതിനാൽ കൂടുതൽ കുറച്ചു നൂറ്റാണ്ടുകൾ ഇരുളടഞ്ഞതായിരുന്നു. ഈ പ്രദേശത്തിന് ജൈന ബുദ്ധ മതങ്ങൾക്ക് വളരെ പ്രാധാന്യമുണ്ടായിരുന്നു. പുരാതനകാലത്ത് ആദി ചേര രാജാക്കന്മാരുടെ തലസ്ഥാന നഗരമായിരുന്നു കോതമംഗലം.

## പ്രധാന വിനോദസഞ്ചാരകേന്ദ്രങ്ങൾ
*ഭൂതത്താൻ കെട്ട് : കോതമംഗലം പട്ടണത്തിൽ നിന്ന് 10 കി.മി ദൂരത്തിലാണ് ഭൂതത്താൻ കെട്ട് ഡാം സ്ഥിതി ചെയ്യുന്നത്.

ഇടമലയാർ ഡാം - കോതമംഗലം പട്ടണത്തിൽ നിന്ന് 26 കി.മി ദൂരത്തിലാണ് ഇടമലയാർ ഡാം  സ്ഥിതി ചെയ്യുന്നത്.

# 
#

## അതിരുകൾ
*വടക്ക് -- കീരമ്പാറ, പിണ്ടിമന ഗ്രാമപഞ്ചായത്തുകൾ
*കിഴക്ക് -- കവളങ്ങാട് ഗ്രാമപഞ്ചായത്ത്
*തെക്ക് -- കോതയാർ
*പടിഞ്ഞാറ് -- നെല്ലിക്കുഴി ഗ്രാമപഞ്ചായത്ത്

## അവലംബം
ബല്ലഡോണ

കാശ്മീർ, സിംല, ഹിമാചൽ പ്രദേശ് തുടങ്ങിയ സ്ഥലങ്ങളിൽ കൃഷി ചെയ്തുവരുന്ന ഒരു ഔഷധസസ്യമാണ് **ബല്ലഡോണ**. ഇതിന്റെ ജന്മദേശം യൂറോപ്പാണ്. *Atropa belladonna* എന്ന ശാസ്ത്രീയനാമത്തിൽ അറിയപ്പെടുന്ന ഇതിനെ മലയാളത്തിൽ *ഹൃദയപത്മം* എന്നും അറിയപ്പെടുന്നു.  ശരാശരി ഒരു മീറ്റർ വരെ പൊക്കത്തിൽ വളരുന്ന ഇതിന്റെ തണ്ടുകൾ പച്ച നിറത്തിൽ ഉള്ളതും ശാഖോപശാഖകളായി കാണപ്പെടുന്നു. തണ്ടുകളിൽ സമ്മുഖമായി വിന്യസിച്ചിരിക്കുന്ന ഇലകൾക്ക് ഹൃദയാകാരമാണുള്ളത്. പൂക്കൾ പർപ്പിൾ നിറത്തിലും കായ്കൾ പച്ച നിറത്തിലും കാണപ്പെടുന്നു. പാകമാകുന്ന കായ്കൾ കറുപ്പു നിറവും മിനസമുള്ളതുമായിരിക്കും. ഇതിൻറെ ഇലയും കായും വളരെയധികം വിഷമയമാണ്‌. 

## രസഗുണങ്ങൾ
* രസം - തിക്തം, കടു, കഷായം
* ഗുണം - രൂക്ഷം
* വീര്യം - ഉഷ്ണം
* വിപാകം - കടു
* പ്രഭാവം - ഹൃദ്യം

## അവലംബം

## പുറത്തേക്കുള്ള കണ്ണികൾ
* http://ayurvedicmedicinalplants.com/index.php?option=com_zoom&Itemid=26&page=view&catid=1&key=74&hit=

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അലങ്കാരസസ്യങ്ങൾ
വർഗ്ഗം:വിഷസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:എൻതിയൊജെൻ
വർഗ്ഗം:സൊളാനേസീ
എപ്പാർട്ട് ടുഗദർ

ക്വാൻ വാങ് സംവിധാനം ചെയ്ത് 2010 ൽ പുറത്തിറങ്ങിയ  ചൈനീസ് സിനിമയാണ് ***എപ്പാർട്ട് ടുഗദർ***. അറുപതാമത് ബെർലിൻ അന്താരാഷ്ട്ര ചലച്ചിത്രമേളയിൽ Golden Bear പുരസ്ക്കാരത്തിന് നാമനിർദ്ദേശം ലഭിച്ചു. 

## കഥാസംഗ്രഹം
1949 ൽ ചൈന തായ്‌വാൻ പിടിച്ചടക്കിയപ്പോൾ താൻ പ്രണയവിവാഹം ചെയ്ത് കുറച്ചുനാളുകൾ മാത്രം ആയ  ഭാര്യയെ കൂട്ടാനാവാതെ ചൈനയിൽ നിന്നും തായ്‌വാനിലേക്ക് പോകേണ്ടിവന്ന പട്ടാളക്കാരനാണ് ലിയു. ഭാര്യ യുയി  ഗർഭിണിയായിരുന്നു.     ലിയുവിനു ചൈനയിലേക്ക് തിരിച്ചു വരാൻ ആകുന്നത് നാല്പതു വർഷങ്ങൾക്ക് ശേഷം മാത്രം. .ചില സാഹചര്യങ്ങൾ മൂലം അവിടെ വിവാഹം ചെയ്ത് ജീവിക്കുകയായിരുന്നു അയാൾ.യുയിയും വേറെ വിവാഹം ചെയ്ത് ആദ്യ മകനോടൊപ്പം മക്കളും പേരക്കുട്ടികളുമായി സ്വസ്ഥ ജീവിതത്തിലാണ്..ലിയു ഇവരുടെ വിലാസം കണ്ടെത്തി കത്തയച്ചിരിക്കുകയാണ്. താൻ യുയിയെ കാണാൻ അങ്ങോട്ട് വരുന്നു എന്ന്. യുയിയുടെ നല്ലവനായ ഭർത്താവും മറ്റു കുടുംബാംഗങ്ങളും സന്തോഷത്തോടെ അദ്ദേഹത്തിന്റെ വരവിനെ സ്വാഗതം ചെയ്യുന്നു. ലിയു ആ വീട്ടിലെത്തുന്ന ദിവസമാണു വാങ് ക്വനാൻ സംവിധാനം ചെയ്ത ‘എപ്പാർട് ടുഗതർ’ എന്ന   സിനിമ ആരംഭിക്കുന്നത്.  നീണ്ട നാൽ‌പ്പത് വർഷം കഴിഞ്ഞിട്ടും ഇരുവരും മനസ്സുകൊണ്ട് ഇപ്പഴും ഇഷ്ടമുള്ളവരാണ്.സ്നേഹിച്ച് കൊതിതീരും മുമ്പേ വേർപിരിയേണ്ടി വന്ന  ആ വൃദ്ധർ ഇനിയുള്ള കാലം ഒന്നിച്ച് ജീവിക്കാനുള്ള തീരുമാനത്തിലാണ്. ഇത് ഇപ്പോഴത്തെ ഭർത്താവിനോടും മക്കളോടും പറയാൻ മടിയുണ്ട്. എങ്കിലും അവസാനം അവർ ഇരുവരും ചേർന്ന് വിഷയം അവതരിപ്പിക്കുന്നു. ഇത് കുടുംബത്തിൽ പല പ്രശ്നങ്ങളും ഉണ്ടാക്കുന്നു..ലിയുവിനൊപ്പം യുയി തായ്‌വാനിലേക്ക് പോകുന്നതിൽ ഭർത്താവിനു സമ്മതമാണ്. അദ്ദേഹം അത്ര വിശാല മനസ്കനാണ്. പക്ഷെ അവസാനം സ്നേഹ നിധിയും നല്ലവനും ശുദ്ധനുമായ ആയാളെ ഉപേക്ഷിക്കാൻ പറയാൻ ലിയുവിനു മനസ്സുവരുന്നില്ല. വന്നതുപോലെ തിരിച്ചു പോകുന്ന ലിയുവിൽ സിനിമ അവസാനിക്കുന്നു. നീണ്ട വർഷങ്ങളുടെ കാത്തിരിപ്പിനുശേഷം ഒന്നുചേർന്നിട്ടും വീണ്ടും പിരിയേണ്ടിവരുന്ന ആ സ്നേഹാത്മാക്കളുടെ നിസ്സഹായതയിൽ പ്രേക്ഷകമനസ്സ് നൊമ്പരപ്പെടുത്തിയാണു തിരിച്ച്  ലിയു വിമാനത്തിലേക്ക് കയറുന്നത്.

## പുരസ്കാരങ്ങൾ
;2010 ബെർലിൻ അന്താരാഷ്ട്ര ചലച്ചിത്രമേള
*Silver Berlin Bear Best Screenplay - Quan'an Wang Na Jin 
*Nominated Golden Berlin Bear - Quan'an Wang 
## അവലംബം
 

## പുറത്തേക്കുള്ള കണ്ണികൾ
*http://cinemajalakam.blogspot.com/
*

വർഗ്ഗം:ചൈനീസ് ചലച്ചിത്രങ്ങൾ
വർഗ്ഗം:2010-ൽ പുറത്തിറങ്ങിയ ചലച്ചിത്രങ്ങൾ
ലീയെല്ലിനസോറ

ഓർനിത്തോപോഡ് വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് **ലീയെല്ലിനസോറ**. ഇവ ഒരു ധ്രുവ ദിനോസർ ആയിരുന്നു. ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്. ഓസ്ട്രേലിയയിലെ ദിനോസർ കോവിൽ നിന്നും ആണ് ഇവയുടെ ഫോസ്സിൽ കണ്ടു കിട്ടിയിട്ടുളത്.

## ശരീര ഘടന
ഇവയുടെ വാലിനു ഇവയുടെ ശരീരത്തിന്റെ മൂന്ന് ഇരട്ടി നീളം ഉണ്ട്. ഇതേ നിരയിൽ ഉള്ള മറ്റു ദിനോസറുകളെ അപേക്ഷിച്ച് ഇവയുടെ വാലിൽ എല്ലുകളും കൂടുതൽ ആയിരുന്നു. കൂടുതൽ കാലം ഇരുട്ടത്ത്‌ കഴിഞ്ഞിരുന്നത് കൊണ്ട് ഇവയുടെ കണ്ണുകൾ വളരെ വലിപ്പം ഏറിയവ ആയിരുന്നു.

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
മൂവാറ്റുപുഴ നഗരസഭ

കേരളത്തിലെ എറണാകുളം ജില്ലയിലെ  മൂവാറ്റുപുഴ താലൂക്കിലെ മുനിസിപ്പാലിറ്റിയാണ് **മൂവാറ്റുപുഴ**. കേരളത്തിലെ പ്രധാന നദികളിൽ ഒന്നായ മൂവാറ്റുപുഴയാറിന്റെ തീരത്തു സ്ഥിതിചെയ്യുന്ന നഗരം. വളരെയധികം ചരിത്രപ്രാധാന്യമുള്ള പട്ടണമാണിത്. മൂവാറ്റുപുഴ പട്ടണത്തിലാണ് കണ്ടനാടു് (കിഴക്കു്) ഭദ്രാസനത്തിന്റെ ആസ്ഥാനം സ്ഥിതിചെയ്യുന്നത്. 

## പേരിനു പിന്നിൽ

* **മൂവാറ്റുപുഴയാർ (മൂന്നു നദികൾ) :** മുന്നുനദികൾ കൂടുന്ന സ്ഥലം; മൂവാറ്റുപുഴയാറിന്റെ പോഷകനദികളായ കോതയാറും, കാളിയാറും ഒന്നിച്ചു ചേർന്നൊഴുകി വീണ്ടും തൊടുപുഴയാറിനോട് ചേർന്ന് ഒരു നദിയായി പടിഞ്ഞാറ് ദിശയിൽ ഒഴുകി വൈക്കത്തിനടുത്ത് വെച്ച് വേമ്പനാട്ട്കായലിൽ പതിക്കുന്നു. മൂന്നു നദികൾ (കോതയാർ, കാളിയാർ, തൊടുപുഴയാർ) സംഗമിച്ചുണ്ടായ നദിക്ക് മൂവാറ്റുപുഴയാറ് എന്നും, സംഗമസ്ഥലത്തിനു കാലക്രമേണ ആ പേരുതന്നെ കിട്ടിയതാവാമെന്നു കരുതുന്നു.

## പ്രധാന വിനോദസഞ്ചാരകേന്ദ്രങ്ങൾ

## അതിരുകൾ
*വടക്ക് -- 
*കിഴക്ക് -- 
*തെക്ക് -- 
*പടിഞ്ഞാറ് -- 

## അവലംബം
മുട്ടാബുറാസോറസ്

ഓർനിത്തോപോഡ് വിഭാഗത്തിൽ പെട്ട ഒരു വലിയ ദിനോസർ ആണ് **മുട്ടാബുറാസോറസ്**. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്.

## പേര്
മുട്ടാബുറാസോറസ് എന്ന പേരിന്റെ അർഥം മുട്ടാബുറായിൽ നിന്നും ഉള്ള പല്ലി എന്നതാണ്. ഓസ്ട്രേലിയയിൽ ഉള്ള ഒരു സ്ഥലത്തിന്റെ പേര് ആണ് മുട്ടാബുറാ.

## ശരീര ഘടന
ഏകദേശം 8 മീറ്റർ (26 അടി) നീളവും, 2.8 മെട്രിക് ടൺ വരെ ശരീരഭാരവുമുണ്ടായിരുന്നു എന്ന് കണക്കാക്കപ്പെടുന്നു.

## അവലംബം

വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സസ്യഭോജികളായ ദിനോസറുകൾ
മാതംഗലീല

ആനയുടെ ഉത്പത്തിവിവരങ്ങളും ഗജചികിത്സാക്രമങ്ങളും മറ്റും അടങ്ങിയ ഒരു സംസ്കൃത ഗ്രന്ഥമാണ് **മാതംഗലീല**. തിരുമംഗലത്തു നീലകണ്ഠൻ മൂസ്സ് ആണ് ഈ ഗ്രന്ഥത്തിന്റെ രചയിതാവ്. ഗജലക്ഷണ ശാസ്ത്രം എന്ന പ്രാചീന ഗ്രന്ഥത്തെ അടിസ്ഥാനമാക്കിയാണ് ഇത് എഴുതിയിട്ടുള്ളത്.

മാതംഗം എനാൽ ആനയെന്നാണ് അർഥം. ആനയെ സംബന്ധിച്ച ശാസ്ത്രത്തെ മാതംഗലീല എന്നുപറയുന്നു. 1942-ൽ ട്രാവൻകൂർ യൂണിവേഴ്‌സിറ്റി പ്രസിദ്ധീകരിച്ചിട്ടുണ്ട്. മാതംഗലീല ഗജരക്ഷണശാസ്ത്രം എന്ന പേരിൽ ഒരു മലയാളം വ്യാഖ്യാനവും പ്രസിദ്ധീകൃതമായിട്ടുണ്ട്.
## അവലംബം


വർഗ്ഗം:സംസ്കൃത ഗ്രന്ഥങ്ങൾ
വർഗ്ഗം:അനന്തശയനഗ്രന്ഥാവലി
ഗ്ലൂക്കോസ്

മനുഷ്യശരീരത്തിൽ ) ഊർജ്ജോൽപ്പാദനത്തിന് സഹായിക്കുന്ന ഏറ്റവും ലഘുവായ കാർബോഹൈഡ്രേറ്റാണ് **ഗ്ലൂക്കോസ്**( അല്ലെങ്കിൽ ; C6H12O6, **<small>ഡി</small>-ഗ്ലൂക്കോസ്**, **ഡെക്സ്ട്രോസ്**,  **ഗ്രേപ്പ് ഷുഗർ** എന്നും അറിയപ്പെടുന്നു.). കോശങ്ങൾ ഇതിനെ പ്രഥമ ഊർജ്ജമായി ഉപയോഗിക്കുന്നു. ഇതിനെ വിഘടിപ്പിക്കുവാൻ സാധ്യമല്ല. ഇതിൽ ഹൈഡ്രജന്റേയും, ഓക്സിജന്റേയും അംശബന്ധം 2:1 ആണ്.

## രാസസൂത്രം
: C6H12O6

## ആധിക്യം വരുത്തുന്ന രോഗങ്ങൾ
### പ്രമേഹം

രക്തത്തിൽ ഗ്ലൂക്കോസിന്റെ അളവ് കൂടിയ അവസ്ഥക്കാണ് പ്രമേഹം എന്നു പറയുന്നത്. രക്തഗ്ലൂക്കോസിന്റെ അളവ് ഒരുപരിധിയിലധികമായാൽ മൂത്രത്തിൽ ഗ്ലൂക്കോസ് കണ്ടുതുടങ്ങും. രക്തത്തിൽ ഗ്ലൂക്കോസിന്റെ അളവു കൂടുന്നതോടെ ഇടക്കിടെ മൂത്രമൊഴിക്കൽ, കൂടിയ ദാഹം, വിശപ്പ് എന്നിവയാണ് സാധാരണ ലക്ഷണങ്ങൾ. ഇന്ന് ലോകത്ത് പ്രമേഹ ബാധിതരുടെ എണ്ണം ദിനം പ്രതി വർദ്ധിച്ചുവരുന്നു. ജീവിത രീതിയിലുള്ള അപാകതകളാണ് പ്രമേഹം പിടിപെടാനുള്ള പ്രധാന കാരണം. ലോകത്ത് 200 ദശലക്ഷത്തിനു മുകളിൽ ആൾക്കാർ പ്രമേഹബാധിതരാണ്. ഓരോ എട്ടു സെക്കൻഡിലും പ്രമേഹം കാരണം ഒരാൾ മരണമടയുന്നു. രക്തത്തിലെ പഞ്ചസാരയുടെ അളവ് പെട്ടെന്നു കൂടുകയും കുറയുകയും ചെയ്യുന്നതാണ്‌ പലപ്പോഴും പ്രമേഹത്തെ അപകടകാരിയാക്കുന്നത്. 

## സാന്നിധ്യം തിരിച്ചറിയാനുള്ള പരീക്ഷണങ്ങൾ
### ബനഡിക്ട് ലായനി ഉപയോഗിച്ച്
ടെസ്റ്റ് ട്യൂബിൽ ഏകദേശം 2മില്ലി.ലിറ്റർ ഗ്ലൂക്കോസ് ലായനി എടുക്കുന്നു. അതിലേക്ക് ഏതാനും തുള്ളി ബനഡിക്ട് ലായനി ചേർത്ത് ചൂടാക്കുമ്പോൾ പച്ച കലർന്ന മഞ്ഞ മുതൽ ചുവപ്പ് വരെ നിറം ലഭിക്കാം.
### അമോണിയാക്കൽ സിൽവർ നൈട്രേറ്റ് ലായനി ഉപയോഗിച്ച്
ടെസ്റ്റ് ട്യൂബിൽ അല്പം ഗ്ലൂക്കോസ് ലായനി എടുക്കുന്നു. അതിലേക്ക് ഏതാനും തുള്ളി അമോണിയാക്കൽ സിൽവർ നൈട്രേറ്റ് ലായനി ചേർക്കുന്നു. അപ്പോൾ കറുപ്പ് നിറമുള്ള അവക്ഷിപ്തം ഉണ്ടാകുന്നു.

## അവലംബം

* Text book of Organic Chemistry by Bansal 
## പുറം കണ്ണികൾ

*

വർഗ്ഗം:രസതന്ത്രം
വർഗ്ഗം:കാർബോഹൈഡ്രേറ്റുകൾ
ഓലക്കണ്ടൻ

തെങ്ങ്, പന തുടങ്ങിയ വൃക്ഷങ്ങളുടെ ഓലയിൽ മുട്ടയിടുന്നത് കൊണ്ടാണ് ഇവയെ **ഓലക്കണ്ടൻ** എന്ന് വിളിയ്ക്കുന്നത്. . ഇവയിൽ പെൺശലഭങ്ങൾ എരിക്ക് തപ്പിയെയും വരയൻ കടുവയേയും അനുകരിക്കാറുണ്ട്. ചീഞ്ഞളിഞ്ഞ പഴങ്ങളാണ് ഇവയുടെ പ്രധാന ആഹാരം. 

## ചിത്രശാല

File:Elymnias hypermnestra female 2 by kadavoor.jpg|പെൺ
File:Elymnias_hypermnestra_9065.jpg|മംഗലാപുരത്ത് നിന്നും
File:Common-palmfly-from-Koovery.jpg|കൂവേരിയിൽ നിന്നും
File:Elymnias_hypermnestra_group_on_jackfruit.jpg|പഴുത്ത ചക്കയുടെ നീര് കുടിക്കുന്ന ഓലക്കണ്ടൻ ശലഭങ്ങൾ, കൂവേരിയിൽ നിന്നുമുള്ള ദൃശ്യം
File:Elymnias caudata-Kadavoor-2017-05-14-001.jpg|ഇണചേരുന്നു
File:Elymnias Caudata Alappuzha.jpg|ആലപ്പുഴയിൽ നിന്ന്


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
ഓസ്റാപ്റ്റർ

തെറാപ്പോഡ വിഭാഗത്തിൽ ഉൾപ്പെടുന്ന ഒരിനം ദിനോസർ ആണ് **ഓസ്റാപ്റ്റർ**. ഇവ ജീവിച്ചിരുന്നത്‌ മധ്യ ജുറാസ്സിക്‌ കാലഘട്ടത്തിൽ ആണ്. ഓസ്ട്രേലിയയിൽ നിന്നുമാണ് ഇവയുടെ ഫോസ്സിൽ കണ്ടു കിട്ടിയിട്ടുള്ളത്. പേരിന്റെ അർത്ഥം ഓസ്ട്രേലിയൻ കള്ളൻ എന്നാണ്.  

## അവലംബം

വർഗ്ഗം:ജുറാസ്സിക് കാലത്തെ ദിനോസറുകൾ
വർഗ്ഗം:മാംസഭോജികളായ ദിനോസറുകൾ
അഗ്വിർ, ദ റാത്ത് ഓഫ് ഗോഡ്

1972 ൽ വെർണർ ഹെർസോഗ് രചിച്ച് സംവിധാനം ചെയ്ത അതി സാഹസിക സിനിമ.ക്ലോസ് കിൻസ്കി യാണു ഇതിലെ പ്രധാന വേഷം ചെയ്തിരിക്കുന്നത്.

## കഥാ സംഗ്രഹം
ദക്ഷിണ അമേരിക്കയിലെ ആമസോൺ നദിക്കരയിൽ ഇതുവരെയും ആർക്കും എത്തിച്ചേരാനും പിടിച്ചടക്കാനും കഴിയാതിരുന്നതെന്നു വിശ്വസിക്കപ്പെട്ടിരുന്ന സുവർണ്ണ നഗരിയായ എൽ ഡൊറാഡൊ കീഴടക്കാനായി സ്പാനിഷ് രാജാവയച്ച സംഘത്തിലെ പടയാളിയായ ലോപ് ദെ അഗ്വിറിന്റെയും സംഘത്തിന്റെയും അതി സാഹസികയാത്രയെക്കുറിച്ചാണു ഈ സിനിമ വിവരിക്കുന്നത്. വളരെക്കുറച്ചു സംഭാഷണവും കഥാ സന്ധർഭങ്ങളും മാത്രമുള്ള ഈ സിനിമ ഒരു കഥാപാത്രത്തിന്റെ മനസ്സിലെ ഏകാതിപത്യപ്രവണതകളിലൂടെയാണു വികസിക്കുന്നത്. യാത്രാ സംഘത്തിന്റെ നേത്രുത്വം പതുക്കെ കൈപ്പിടിയിലാക്കിയ അഗ്വിർ സദാ സമയവും അപകടം ഒളിച്ചിരിക്കുന്ന ആമസോൺ കാടുകളിലൂടെ ചങ്ങാടത്തിൽ തന്റെ സംഘവുമായി യാത്ര തുടരുന്നു. ഓരോരാളായി കൊല്ലപ്പെടുമ്പോഴുഴും അദ്ദേഹം തളരുന്നില്ല. ഭ്രാന്തമായ ആവേശത്താൽ യാത്ര തുടരുന്നു.
## അവലംബം

## പുറത്തേക്കുള്ള കണ്ണികൾ

* 
* 
* 
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:1972-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ജർമ്മൻ ചലച്ചിത്രങ്ങൾ
സൗത്ത് വാഴക്കുളം

ലഘുചിത്രം|വലത്ത്‌|മാറംപിള്ളി കവലയിലുള്ള വാഴക്കുളം പഞ്ചായത്ത് കാര്യാലയം
എറണാകുളം ജില്ലയിലെ ഒരു പട്ടണമാണ് **സൗത്ത് വാഴക്കുളം**. ഇത് വാഴക്കുളം എന്ന പേരിൽ തൽപ്രദേശങ്ങളിൽ അറിയപ്പെടുന്നു. സൌത്ത് വാഴക്കുളം ആലുവ-പെരുമ്പാവൂർ റൂട്ടിൽ ആലുവയിൽ നിന്നും 8 കിലോമീറ്റർ ദൂരത്തിൽ സ്ഥിതി ചെയ്യുന്നു. ഈ ടൌൺ വാഴക്കുളം ഗ്രാമപഞ്ചായത്തിന്റെ ഭാഗമാണ്. പെരിയാറിന്റെ തീരഭൂമിയായ ഈ പ്രദേശം വളരെ ഫലഭൂയിഷ്ടമാണ്. ഈ ഭാഗത്ത് തടി മില്ലുകളും ചെറുകിട പ്ലാസ്റ്റിക്ക്, പ്ലൈവുഡ്ഡ് തുടങ്ങിയ വ്യവസായങ്ങൾ കൂടുതലായുണ്ട്. എടത്തല വ്യവസായ മേഖല സ്ഥിതി ചെയ്യുന്നത് വാഴക്കുളത്താണ്. എല്ലാ സമുദായത്തിലും പെട്ടവർ ഇവിടെ കഴിയുന്നു. ഇവിടത്തെ ബ്ലോക്ക്‌ പഞ്ചായത്ത്‌ ഓഫീസ് വഴക്കുളം തടിയിട്ടപറമ്പ് കവലയിൽ നിന്നും നാനൂറു മീറ്റർ ദൂരത്തിൽ സ്ഥിതി ചെയ്യുന്നു. വാഴക്കുളം സഹകരണ ബാങ്ക്, കാത്തലിക് സിറിയൻ ബാങ്ക് എന്നീ ബാങ്കുകൾ ഇവിടെ ഉണ്ട്. ആലുവായിൽ നിന്നും പെരുമ്പാവൂരിലേക്ക് രണ്ടു വഴികൾ ഉണ്ട്. സ്വകാര്യ ബസ് റൂട്ടും KSRTC ബസ് റൂട്ടും. ഇതിൽ സ്വകാര്യ ബസ് റൂട്ട് തെക്കേ വാഴക്കുളം തടിയിട്ട പറമ്പ് കവല വഴി കടന്നു പോകുന്നു (ഈ വഴിയാണ് ആലുവ - മൂന്നാർ റോഡ്‌ എന്നറിയപ്പെടുന്നത്). KSRTC ബസ് റൂട്ട് വടക്കേ വാഴക്കുളം വഴിയും പോകുന്നു.

വർഗ്ഗം:എറണാകുളം ജില്ലയിലെ ഗ്രാമങ്ങൾ
ദ പിയാനിസ്റ്റ്

റൊമാൻ പൊളാൻസ്കി സംവിധാനം ചെയ്ത് 2002 ൽ പുറത്തിറങ്ങിയ പോളിഷ് സിനിമയാണ് ***ദ പിയാനിസ്റ്റ്***. വ്ലഡ്സ്ലോ സ്പിൽമാൻ എന്ന ജൂത പിയാനിസ്റ്റിന്റെ ആത്മകഥയെ അവലംബിച്ചാണ് ഈ സിനിമ പൊളൻസ്കി ഒരുക്കിയിരിക്കുന്നത്. 2002 ലെ കാൻ ഫിലിം ഫെസ്റ്റിവലിൽ പാം ഡി ഓർ പുരസ്കാരം ഈ സിനിമക്ക് ലഭിച്ചു. 2003 ലെ ഏറ്റവും നല്ല സിനിമയ്ക്കും ഏറ്റവും നല്ല സംവിധായകനുമുള്ള ബഫ്റ്റ പുരസ്കാരവും ദ പിയാനിസ്റ്റ് നേടി. എഴുപത്തഞ്ചാം ഓസ്കാർ മത്സരത്തിൽ ഏറ്റവും നല്ല അവലംബിത തിരക്കഥക്കും ഏറ്റവും മികച്ച സംവിധായകനും മികച്ച നടനും ഉള്ള പുരസ്കാരങ്ങൾ ഈ സിനിമയ്ക്ക് ലഭിച്ചു. ഏറ്റവും നല്ല സിനിമക്കായി ഇതു നാമനിർദ്ദേശം ചെയ്യപ്പെടുകയും ചെയ്തു.
## കഥാ സംഗ്രഹം
വാഴ്സ റേഡിയോവിൽ പരിപാടികൾ അവതരിപ്പിക്കുന്ന ജൂത പിയാനിസ്റ്റാണു വ്ലഡ്സ്ലോ സ്പിൽമാൻ. സംഗീതം പോലെ മധുരമായിരുന്ന അദ്ദേഹത്തിന്റെ ജീവിതം രണ്ടാം ലോക മഹയുദ്ധത്തിൽ 1939 സെപ്റ്റംബർ 1 നു ജർമ്മനി പോളണ്ട് ആക്രമിച്ച് കൈയടക്കിയതോടെ മാറി മറിയുന്നു. ജെർമ്മൻ ബോംബിങ്ങിൽ റേഡിയോ നിലയം നിലം പതിച്ചു. വീട്ടിൽ എത്തിയ അദ്ദേഹം  അമേരിക്കയും ഫ്രാൻസും ജെർമ്മനിയോട് യുദ്ധം പ്രഖ്യാപിച്ച വിവരമറിയുന്നു. യുദ്ധം വേഗം അവസാനിക്കും എന്ന പ്രത്യാശയിലാണു അദ്ദേഹവും കുടുംബവും. പക്ഷേ പിന്നീട് അവർ അനുഭവിക്കുന്നത് നരക യാതനകളാണു. ജൂതരെ ഗെറ്റോകളിൽ മൃഗതുല്യരായി പീഡിപ്പിച്ചു..
## അവാർഡുകൾ
* Academy Award for Best Actor]] – Adrien Brody
* Academy Award for Best Director]] – Roman Polanski
* Academy Award for Writing Adapted Screenplay]] – Palme d'Or, 2002 Cannes Film Festival
* BAFTA Award for Best Film
* BAFTA Award for Best Direction – റൊമാൻ പൊളാൻസ്കി
* César Award for Best Actor
* César Award for Best Director
* César Award for Best Film
* César Award for Best Music Written for a Film
* César Award for Best Cinematography
* César Award for Best Production Design
* César Award for Best Sound
* Goya Award for Best European Film
## അവലംബം

## പുറത്തേക്കുള്ള കണ്ണികൾ
* 
* 
*ക്ലോസപ്പ് 
* 
* 
* United States Holocaust Memorial Museum – Szpilman's Warsaw: The History behind ''The Pianist'' 

വർഗ്ഗം:2002-ൽ പുറത്തിറങ്ങിയ ചലച്ചിത്രങ്ങൾ
ദ വേജസ് ഓഫ് ഫിയർ

1953 ൽ പുറത്തിറങ്ങിയ ഫ്രഞ്ച് ത്രില്ലർ സിനിമയാണ് ***ദ വേജസ് ഓഫ് ഫിയർ***. സംവിധാനം ഹെൻറി ജോർജ് ക്ലസോർട്. 1950 ലെ ജോർജ് അമൌഡിന്റെ  നോവലിനെ ആധാരമാക്കിയാണ് ഈ സിനിമ നിർമ്മിച്ചിരിക്കുന്നത്.

## കഥാസംഗ്രഹം
ദക്ഷിണ അമേരിക്കയിലെ വിദൂര മരുപ്രദേശത്തെ അമേരിക്കൻ ഓയിൽ കമ്പനിയിൽ തീപിടിത്തമുണ്ടാകുന്നു. തീ കെടുത്താനുള്ള ഉഗ്ര സ്പോടനം നടത്താൻ ആവശ്യമായ നൈട്രോ ഗ്ലിസറിൻ എന്ന അതീവ അപകടകാരിയായ രാസദ്രാവകം കയറ്റിയ രണ്ടു ട്രക്കുകൾ എണ്ണ ഖനികൾക്കരികിൽ എത്തിക്കാനായി ഡ്രൈവർമാരെ ജോലിക്കെടുക്കുന്നു. അതീവ ദുഷ്കരമായ മരുപ്രദേശ റോഡിലൂടെ കിലോമീറ്ററുകൾ ട്രക്ക് ഓടിക്കുക്ക എന്നത് ജീവൻ പണയപ്പെടുത്തിയുള്ള യാത്രയാണു. ഒരു ചെറിയ കുലുക്കം പോലും ട്രക്കിലെ നൈട്രോ ഗ്ലിസറിൻ കുലുങ്ങാനും പൊട്ടിത്തെറിക്കാനും കാരണമാവും . ജീവിക്കാൻ മാർഗ്ഗമില്ലാതെ ആ ഒറ്റപ്പെട്ട സ്ഥലത്തുനിന്നും പുറം ലോകത്തേക്ക് രക്ഷപ്പെടാനുള്ള പണം കിട്ടാനായി 4 പേർ ഈ ദൌത്യം ഏറ്റെടുക്കുന്നു. ജിജ്ഞാസയുടെ മുൾമുനയിൽ നിർത്തുന്ന ഈ യാത്രയാണു 'ദ വേജസ് ഓഫ് ഫിയർ'.

## പുരസ്കാരങ്ങൾ
*953 Berlin Film Festival: Golden Bear
*1953 Cannes Film Festival: Palme d'Or 
*BAFTA: BAFTA Award for Best Film from any Source

## അവലംബം

## പുറത്തേക്കുള്ള കണ്ണികൾ
* 
* 
* 
* Criterion Collection  essay by Dennis Lehane

വർഗ്ഗം:ഫ്രഞ്ച് ചലച്ചിത്രങ്ങൾ
വർഗ്ഗം:1953-ൽ പുറത്തിറങ്ങിയ ചലച്ചിത്രങ്ങൾ
ടെർട്ടിൽസ് കാൻ ഫ്ലൈ

കുർദ്ദിഷ് - ഇറാനിയൻ ചലച്ചിത്രകാരനായ ബാമാൻ ഒബാദിസംവിധാനം ചെയ്ത് പുറത്തിറങ്ങിയ 2004 ലെ സിനിമ. സദ്ദാം ഹുസ്സൈൻ അധികാര ഭ്രഷ്ടനായതിനു ശേഷം ഇറാഖിൽ നിർമ്മിക്കപ്പെട്ട ആദ്യ സിനിമ.കുർദ്ദിഷ് പക്ഷത്തുനിന്നും യുദ്ധത്തെയും യുദ്ധ ഇരകളായ കുട്ടികളേയും നോക്കി കാണുന്ന സിനിമ.
## കഥാ സംഗ്രഹം
ഇറാഖ് - തുർക്കി അതിർത്തിയിലെ ഒരു അഭയാർത്ഥി ക്യാമ്പിൽ അമേരിക്ക ഇറാഖിനെ ആക്രമിക്കുന്നതിനു തൊട്ടു മുമ്പാണു കഥ ആരംഭിക്കുന്നത്. ഗ്രാമീണർ സദ്ദാം ഹുസ്സൈനെയും അമേരിക്കൻ ആക്രമണത്തേയും കുറിച്ചുള്ള വാർത്തകൾ അറിയാനുള്ള ശ്രമത്തിലാണു.സാറ്റലൈറ്റ് ആന്റിനകൾ വെച്ചാൽ മാത്രമേ പുറം ലോകത്തെ വിവരങ്ങൾ അറിയാനാകു. 13 വയസ്സുള്ള  സാറ്റലൈറ്റ് എന്ന ഇരട്ട പ്പേരുള്ള പയ്യനാണു അവർക്ക് സാറ്റലൈറ്റ് ആന്റിനകൾ ഘടിപ്പിച്ച് കൊടുക്കുന്നതും അവന്റെ തുച്ഛമായ ഇംഗ്ലീഷ് പരിജ്ഞാനം കൊണ്ട് വാർത്തകൾ വിവർത്തനം ചെയ്തു കൊടുക്കുന്നതും. മൈൻ പാടങ്ങളിലെ മൈനുകൾ പെറുക്കി നിർവീര്യമാക്കി അവ വിൽക്കുന്ന പണിയെടുക്കുന്ന കുട്ടികളുടെ സംഘത്തെ നയിക്കുന്നതും അവനാണ്. ഹെങോവ് എന്ന പേരുള്ള കൈകൾ മൈൻ പൊട്ടി നഷ്ടപ്പെട്ട അനുജനോടും ഒരു ചെറിയ കുട്ടിക്കും ഒപ്പം അവിടെയെത്തുന്ന ഒരു പെൺകുട്ടിയോട് അവന് അടുപ്പം തോന്നുന്നു.

## പുരസ്കാരങ്ങൾ
# ഗ്ലാസ്സ് ബേർ, നല്ല ഫീച്ചർ സിനിമയ്ക്കും സമാധാന സിനിമയ്ക്കും ഉള്ള പുരസ്കാരം, Berlin International Film Festival, 2005.
# ഗോൾദൻ സീ ഷെൽ, മികച്ച സിനിമ, San Sebastián International Film Festival, 2004.
# സ്പെഷൽ ജൂരി അവാർഡ്, Chicago International Film Festival, 2004.
# ഇന്റെർ നാഷണൽ ജൂറി & ഓഡിയൻസ് അവാർഡ്, São Paulo International Film Festival, 2004.
# La Pieza Award, Best Film, Mexico City International Contemporary Film Festival, 2005.
# Audience Award, Rotterdam International Film Festival, 2005.
# Golden Prometheus, Best Film, Tbilisi International Film Festival, 2005.
# Aurora Award, Tromsø International Film Festival, 2005.
# Golden Butterfly, Isfahan International Festival of Films for Children, 2004.
# Gold Dolphin, Festróia - Tróia International Film Festival, 2005
#Sundance Selection 2005
# Silver Skeleton Award Harvest Moonlight Festival 2007

## അവലംബം

## പുറത്തേക്കുള്ള കണ്ണികൾ
*
* 
* 
* ''Turtles Can Fly'' at Rotten Tomatoes
* 
*An extract with music
*Review by Robert Koehler, *[[Variety (magazine)|Variety]]*.
*Review by Maria Garcia , *Film Journal International*.
*Review by Ann Hornaday, *[[Washington Post]]*.
*Review by Roger Ebert , *[[Chicago Sun Times]]*.
*Review by Anthony Lane, *[[The New Yorker]]*.
*Review by Carina Chocano, *[[Los Angeles Times]]*.
*Review by A. O. Scott, *[[The New York Times]]*.
*Review by Nick Schager, *[[Slant Magazine]]*.
*Review by Jessica Winter , *[[Village Voice]]*.
*Review by Peter Bradshaw, *[[The Guardian]]*.
*Review by Ruthe Stein , *[[San Francisco Chronicle]]*.
*Review by Jason Anderson, *[[Eye Weekly]]*, Toronto.

വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇറാനിയൻ ചലച്ചിത്രങ്ങൾ
ക്വാന്റസോറസ്

ഹൈപ്സിലോഫോഡോണ്ട് എന്ന വിഭാഗത്തിൽ പെട്ട ഒരു ദിനോസർ ആണ് **ക്വാന്റസോറസ്**. രണ്ടു കാലിൽ സഞ്ചരിക്കുന്ന ഈ ദിനോസർ വർഗ്ഗം പൊതുവേ സസ്യഭോജികൾ ആയിരുന്നു. ഇവ ജീവിച്ചിരുന്നത്‌ തുടക്ക ക്രിറ്റേഷ്യസ് കാലത്ത് ആണ്. ഇവയുടെ ഫോസ്സിൽ കണ്ടു കിട്ടിയിട്ടുള്ളത് ഓസ്ട്രേലിയയിൽ നിന്നും ആണ്. ആ സമയത്ത് ഓസ്ട്രേലിയ ധ്രുവത്തിന്റെ ഭാഗം ആയിരുന്നു.

## ശരീര ഘടന
ഏകദേശം 1.8 മീറ്റർ (6 അടി) നീളവും 1 മീറ്റർ (3 അടി) ഉയരവും ഉണ്ടായിരുന്നതായി കണക്കാക്കപ്പെടുന്നു. കാലിലെ എല്ലുകളുടെ പരിശോധനയിൽ നിന്നും ഇവ ഒരു വേഗത്തിൽ ഓടുന്ന ദിനോസർ ആയിരുന്നു എന്ന് അനുമാനിക്കുന്നു. പിന്നെ ഫോസ്സിൽ പഠനത്തിൽ നിന്നും ധ്രുവത്തിലെ തണുപ്പ് അതിജീവിക്കാൻ ഉള്ള കഴിവുണ്ടായിരുന്നതായി കണ്ടെത്തിയിട്ടുണ്.ട്

## അവലംബം
* *[http://www.alphalink.com.au/~dannj/qantas.htm Qantassaurus intrepidus]*, from Dann's Dinosaurs.
*  ''Qantassaurus'' at DinoData  
വർഗ്ഗം:സസ്യഭോജികളായ ദിനോസറുകൾ
വർഗ്ഗം:തുടക്ക ക്രിറ്റേഷ്യസ് കാലത്തെ ദിനോസറുകൾ
പാൻസ് ലാബ്രിന്ത്

സ്പാനിഷ് ഭാഷയിലുള്ള മെക്സിക്കൻ സിനിമയാണ് **പാൻസ് ലാബ്രിന്ത്**.ഈ  ഫാന്റസി സിനിമ എഴുതി സംവിധാനം ചെയ്തിരിക്കുന്നത് ഗുല്ലെർമൊ ഡെൽടൊറൊ ആണ്.

## കഥാ സംഗ്രഹം
ഫ്രാങ്കോ കാലഘട്ടത്തിന്റെ ആദ്യത്തിൽ 1944 സ്പൈനിൽ  സ്പാനിഷ് ആഭ്യന്തര യുദ്ധാനന്തരം ആണു കഥ നടക്കുന്നത്.ഫാസിസ്റ്റ് ഭരണകൂടത്തിനെതിരെ പൊരുതുന്ന ഗറില്ലകളെ തുടച്ചു നീക്കാനായി മലമ്പ്രദേശത്ത് ക്യാമ്പ് ചെയ്യുന്ന ഒരു നിഷ്ഠൂരനായ പട്ടാള ഓഫീസറുടെ ഭാര്യയുടെ ആദ്യ മകളായ ഒഫീലിയയിലൂടെറ്യാണു കഥ പുരോഗമിക്കുന്നത്. അവളുടെ അമ്മ ഗർഭിണിയും രോഗിയുമാണ്. രണ്ടാനച്ചനെ അവൾക്ക് ഇഷ്ടമില്ല. മായിക കഥാപാത്രങ്ങളും ജീവികളും ഒഫീലിയ കണ്ടെത്തുന്നു. അവൾ രാവണൻ കോട്ടക്കുള്ളിൽ ആകുന്നു,

## അവലംബം

## പുറത്തേക്കുള്ള കണ്ണികൾ
* 
* 
* 
* 
* 
* Weavers of Dreams ~ The Magical World of Pan's Labyrinth 
* Article on *[[The Internet Review of Science Fiction]]* that explores escapism in the film.
* Interview with Guillermo Del Toro about Pan's Labyrinth  at ion magazine 
* Pans Labyrinth online java game 

വർഗ്ഗം:സ്പാനിഷ് ചലച്ചിത്രങ്ങൾ
വർഗ്ഗം:2006-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:മെക്സിക്കൻ ചലച്ചിത്രങ്ങൾ
ഷാമ്പു

കേശപരിപാലന പദാർഥങ്ങളാണ് **ഷാമ്പു** (shampoo). തലമുടിയിൽ കുടുങ്ങിയിരിക്കുന്ന മാലിന്യങ്ങളെ ഇളക്കി കേശശുദ്ധിവരുത്തുക എന്നതാണ് ഷാമ്പുയിംഗ് കൊണ്ടുദ്ദേശിക്കുന്നത്. മാലിന്യങ്ങളിൽ പ്രധാനം എണ്ണമയം, ത്വക്കകോശാവിഷ്ടങ്ങൾ, പൊടിപടലമാലിന്യം, താരൻ മുടിയിൽ കുടുങ്ങിയ അന്തരീക്ഷമാലിന്യങ്ങൾ എന്നിവയാണ്. ഇന്ന് ഷാമ്പുവിനു സൗന്ദര്യ വർധക വസ്തുവിന്റെ പരിവേഷം വന്നിരിക്കുന്നു.

## ചരിത്രം
ഭാരതീയരാണ് ഷാമ്പുവിന്റെ ഉപജ്ഞാതാക്കൾ. ഷാമ്പു എന്ന പദം ഹിന്ദിയിലെ ചാംപൊ എന്ന പദത്തിൽ നിന്നാണത്രെ. 1762-ലാണ് ഈ  പദം ഇംഗ്ലീഷിൽ ഉപയോഗിക്കപ്പെടുന്നത്. കേശണ്ണ (hair oil) ഉപയോഗിച്ച് തലതിരുമ്മൽ ആണ്  ചാംപൊ.  സാകെ ദീൻ മുഹമ്മദ് എന്ന ബംഗാളിയാണ് ഈ തിരുമ്മൽ പ്രക്രിയ ബ്രിട്ടീഷുകാർക്ക് പരിചിതമാക്കിയത്. 19ആം നൂറ്റാണ്ടിന്റെ ആരംഭത്തിൽ  ബ്രൈട്ടൺ എന്ന സഥലത്ത്  ഐറിഷുക്കാരിയായ ഭാര്യയോടൊപ്പം തുരുമ്മൽ പാർലർ തുടങ്ങിയ 
മുഹമ്മദ് പിൽക്കാലത്ത് ജോർജ്ജ് നാലാമൻ, വില്യം അഞ്ചാമൻ   ചക്രവർത്തിമാരുടെ കേശപാലകനായിരുന്നു (Shampooing Surgeon).
## ഷാമ്പുവിന്റെ ഉള്ളടക്കം
സോപ്പിന്റെ പ്രധാന ഘടകമായ sodiun laurly sulfate  തന്നെയാണ് ഷാമ്പുവിന്റെ പ്രഥമ ഘടകം. ഈ പദാർഥം ഒരു surfectant ആണ് . മലിനവസ്തുകളും മുടിയും തമ്മിലുള്ള പ്രതലബലത്തെ(surface tension) അതിജീവിച്ച് മാലിന്യത്തെ ഇളക്കുക എന്നതാണ് ഇവിടെ surfacetant ന്റെ ധർമ്മം. മറ്റൊരു സർഫക്ടന്റ് ആയ   cocamidopropyl betaine നൊടൊപ്പം വെള്ളത്തിൽ ലയിപ്പിച്ച്  ശ്യാനതയേറിയ ഒരു ദ്രാവകമായി ഷാമ്പു വിപണനം ചെയ്യപ്പെടുന്നു.
ഈ ഘടങ്ങൾ കൂടാതെ ഉപ്പ് (sodium chloride), സുഗന്ധവർധകങ്ങൾ, ദ്രാവകം കേടുകൂടാതെയിരിക്കാനുള്ള പദാർഥങ്ങൾ(preservatives) എന്നിവയും ഷാമ്പുവിൽ അടങ്ങിയിരിക്കുന്നു.
വിറ്റാമിനകളടക്കം മറ്റ് പല ഘടകങ്ങളും ചേർത്ത് ഷാമ്പു വിപണനം ചെയ്യാറുണ്ടെങ്കിലും ഇവയുടെ മൂല്യം തെളിയിക്കപ്പെട്ടിട്ടിലാത്തതാണ്.

വർഗ്ഗം:ഗാർഹിക ഉല്പന്നങ്ങൾ
വർഗ്ഗം:വ്യാവസായികോൽപ്പന്നങ്ങൾ
വർഗ്ഗം:ഇന്ത്യൻ കണ്ടുപിടിത്തങ്ങൾ
പൈശാചി ഭാഷ

പ്രാചീന ഭാരതത്തിൽ ഏകദേശം ആയിരത്തഞ്ഞൂറ് വർഷത്തോളം പ്രചാരത്തിലുണ്ടായിരുന്നതും  (600 BC - 1000 AD) മദ്ധ്യ ഇന്തോ-ആര്യൻ ഭാഷാവംശത്തിൽപ്പെട്ടതും പിന്നീട് നാമാവശേഷവുമായ ഒരു ഭാഷയാണ് **പൈശാചി ഭാഷ.**

ദ്രാവിഡഭാഷകൾ രൂപം കൊള്ളുന്നതിനു മുൻപ് ഇന്ത്യയിലെ അപരിഷ്കൃതരായ ആദിമ ജനത ഉപയോഗിച്ചിരുന്ന ഭാഷയാണ്ഇത്.
 
## പ്രത്യേകതകൾ
ആധികാരികഭാഷയായിരുന്ന സംസ്കൃതം ഭരണവർഗ്ഗത്തിനും ഉന്നതകുലജാതർക്കും മാത്രം വഴങ്ങിയപ്പോൾ സാധാരണക്കാരായ ആദിവാസികളാണ് പൈശാചി ഭാഷ ഉപയോഗിച്ചു പോന്നത്.

പൈശാചി ഭാഷയിൽ എഴുതപ്പെട്ട ഗ്രന്ഥങ്ങളൊന്നും ഇപ്പോൾ നിലവിലില്ലെങ്കിലും മദ്ധ്യകാല ഇന്ത്യയിലെ അതി പ്രശസ്ത സാഹിത്യസൃഷ്ടിയായ ബൃഹത് കഥ ആദ്യമായി എഴുതപ്പെട്ടത് പൈശാചിഭാഷയിൽ ആണ്. 
വിന്ധ്യപർവ്വത ഭാഗങ്ങളിലും കാശ്മീർ ഭാഗത്തും താമസിച്ചു പോരുന്ന ആദിമ പ്രാകൃത വംശജരാണ് ഈ ഭാഷ ഉപയോഗിച്ചിരുന്നത് എന്ന് പറയപ്പെടുന്നു.

### ഉൽപ്പത്തി
പൈശാച എന്ന സംസ്കൃതപദത്തിന്റെ അർത്ഥം  രാക്ഷസന്മാർ, നരഭോജികൾ, പച്ചമാംസം തിന്നുന്നവർ എന്നൊക്കെയാണ്. അസുരന്മാർ എന്ന അർത്ഥത്തിലും പൈശാച എന്ന വാക്ക് ഉപയോഗിക്കുന്നു. അതുകൊണ്ട് തന്നെ പേര് സൂചിപ്പിക്കുന്ന പോലെ പൈശാചവർഗ്ഗത്തിൽപ്പെട്ട ആദിമമനുഷ്യർക്കിടയിൽ പ്രചാരത്തിലുണ്ടായിരുന്നതായി കരുതപ്പെടുന്ന ഒരു ഭാഷാവിഭാഗമായി ഇതിനെ കണക്കാക്കാം
  
#### ബൃഹത് കഥയും (കഥാസരിത് സാഗരം) പൈശാചി ഭാഷയും
സാതവാഹന രാജാവിന്റെ സദസ്യനായിരുന്ന ഗുണാഢ്യൻ എന്ന കവി, രാജാവുമായുള്ള പന്തയത്തിൽ തോൽക്കുകയും താൻ സ്വായത്തമാക്കിയ പ്രഥമഭാഷകളൊന്നും ഒരിക്കലും ഒരാവശ്യത്തിനും ഉപയോഗിക്കില്ലെന്നും രാജാവിന് ഉറപ്പു നൽകുകയും ചെയ്തു. അതിനുശേഷം ഗുണാഢ്യൻ ഏകദേശം 7 ലക്ഷങ്ങളോളം ശ്ലോകങ്ങളുണ്ടായിരുന്നെന്ന് പറയപ്പെടുന്ന ബൃഹത്കഥയുടെ പ്രാഥമിക കൃതി എഴുതാൻ വിന്ധ്യപർവ്വത മേഖലയിലേയ്ക്ക് പോകുകയും തദ്ദേശവാശികളായ പുളിന്ദന്മാർ സംസാരിച്ചിരുന്ന പൈശാചി ഭാഷ സ്വായത്തമാക്കുകയും ചെയ്തു. ആ ഭാഷയിൽ പിന്നീട് ഭാരതസാഹിത്യചരിത്രത്തിലെ സുപ്രധാന നാഴികക്കല്ല്‌ ആയ ബൃഹത് കഥ രചിക്കുകയും ചെയ്തു എന്ന്  ബൃഹത്കഥയുടെ സംസ്കൃതപരിഭാഷയായ കഥാസരിത്സാഗരത്തിന്റെ മുഖവുരയിൽ സോമദേവഭട്ടൻ വിവരിക്കുന്നുണ്ട്

## പൈശാചി  യുടെ സ്വാധീനം
പൈശാചി, അപഭ്രംശ, പാലി എന്നീ സമകാലീന പ്രകൃത ഭാഷകളുടെയും സംസ്കൃതത്തിന്റെയുമൊക്കെ സ്വാധീനത്തിൽ നിന്നാണ് തമിഴ്, തെലുങ്ക്, കന്നഡ ഭാഷകളുടെ വിപുലീകരണം നടന്നത് എന്ന് ഭാഷാശാസ്ത്രജ്ഞന്മാർ വിലയിരുത്തുന്നുണ്ട്.

## പൈശാച രാജ്യങ്ങൾ
പൈശാച രാജഭരണ പ്രദേശങ്ങളിലെ ഔദ്യോഗിക ഭാഷയാണ് പൈശാചി എന്നും, പൈശാചരാജ്യങ്ങളിലെല്ലാം ഇത് നിലനിന്നിരുന്നുവെന്നും മറ്റൊരഭിപ്രായവും നിലവിലുണ്ട്.
പാണ്ഡ്യ, കേകയ, വഹ്‌ലിക, സഹ്യനേപ്പാള, കുന്ദല, സുദേശ, ബോഠ, ഗാന്ധാര, ഹൈവ, കനോജന എന്നിവയൊക്കെയാണ് പൈശാച രാജ്യങ്ങൾ എന്ന് പറയപ്പെടുന്നു.

## അവലംബം

## പുറത്തേയ്ക്കുള്ള കണ്ണികൾ
* ആംഗലേയവിക്കി വിജ്ഞാനകോശത്തിലെ പൈശാചീഭാഷയെപ്പറ്റിയുള്ള ലേഖനം
* തുളു റിസർച്ച് എന്ന ബ്ലോഗിലേക്കുള്ള കണ്ണി
* സംസ്കൃതം.കോമിലേക്കുള്ള കണ്ണി 

വർഗ്ഗം:ഇന്ത്യയിലെ നാമാവശേഷമായ ഭാഷകൾ
ജുസെപ്പെ ടൊർനാട്ടോറെ

ഇറ്റാലിയൻ ചലച്ചിത്ര സംവിധായകനും, തിരക്കഥാകൃത്തുമാണ് **ജുസെപ്പെ ടൊർനാട്ടോറെ**.
## ജീവിതരേഖ
1956-ൽ ഇറ്റലിയിലെ സിസ്നിലിയിൽ ജനനം. സിനിമ പാരഡൈസോ എന്ന ചിത്രത്തിലൂടെ ലോക ശ്രദ്ധനേടി. ചെറൂപ്രായത്തിലേ അഭിനയത്തിലും, നാടകങ്ങളിലും തൽപരനായിരുന്നു.  ആദ്യകാലത്ത് ഫ്രീലാൻസ് ഫോട്ടോഗ്രാഫറായി ജോലിനോക്കിയ ഇദേഹം പിന്നീട് സിനിമയിൽ സജീവമായി. "എത്തിക്ക് മൈനൊരിറ്റീസ് ഇൻ സിസിലി" എന്ന പേരിൽ നിർമ്മിച്ച ഡോക്യുമെന്ററി Salerno Festival പുരസ്ക്കാരം നേടി. പ്രഥമ കഥാചിത്രം "ദ പ്രൊഫസ്സർ" 1986-ൽ പുറത്തിറങ്ങി. 1988-ൽ പുറത്തിറങ്ങിയ സിനിമ പാരഡൈസോ ആഗോള പ്രശസ്തി നേടിക്കൊടുത്തു. ആ വർഷത്തെ ഏറ്റവും മകച്ച വിദേശ ചിത്രത്തിനുള്ള ഓസ്ക്കാർ പുരസ്ക്കാരം നേടിയ ചിത്രം ലോകസിനിമയിലെ  ഒരു ക്ലാസ്സിക്ക് ആയി കണക്കാക്കപ്പെടുന്നു. 2000-ത്തിൽ പുറത്തിറങ്ങിയ മെലേനയും ഏറെ നിരൂപക പ്രശംസനേടി. 
## ചലച്ചിത്രങ്ങൾ
*1986: ദ പ്രൊഫസ്സർ (Il camorrista)
*1988: സിനിമ പാരഡൈസോ
*1990: ഐവരിബഡിസ് ഫൈൻ (Stanno tutti bene)
*1991: ഐസ്പെഷലി ഓൺ സൺഡേ (segment "Il cane blu")
*1994: അ പ്യൂർ ഫോർമാലിറ്റി (Una pura formalità)
*1995: ദ സ്റ്റാർ മേക്കർ (L'uomo delle stelle)
*1998: ദ ലെജന്റ് ഓഫ് 1900 (La leggenda del pianista sull'oceano)
*2000: മെലേന (Malèna)
*2006: ദ അൺനോൺ വുമൺ (La sconosciuta)
*2009: ബാറിയ (La porta del vento)

## പുരസ്കാരങ്ങൾ
*Cannes Film Festival 
**1989 Grand Prize of the Jury - സിനിമ പാരഡൈസോ
**1990 Prize of the Ecumenical Jury -  ഐവരിബഡിസ് ഫൈൻ
**1994 Nominated Palme d'Or - അ പ്യൂർ ഫോർമാലിറ്റി 
*Academy Awards, USA
**1988 Oscar Best Foreign Language Film -  സിനിമ പാരഡൈസോ
** 1996 ominated Oscar Best Foreign Language Film - ദ സ്റ്റാർ മേക്കർ (L'uomo delle stelle)
* BAFTA Awards
**1991 Best Film not in the English Language - സിനിമ പാരഡൈസോ
**1991 Best Screenplay - Original - സിനിമ പാരഡൈസോ
** 1991  Nominated - Best Direction - ജുസെപ്പെ ടൊർനാട്ടോറെ
**2001 Nominated  - Best Film not in the English Language - മെലേന 
*Berlin International Film Festival
**2001 Nominated - Golden Berlin Bear - മെലേന 
*César Awards, France
**1990 Nominated - Best Foreign Film - സിനിമ പാരഡൈസോ
*Venice Film Festival
**2009 Pasinetti Award - Best Film - ബാറിയ
**1995 Grand Special Jury Prize - ദ സ്റ്റാർ മേക്കർ
*European Film Awards
**1989 Special Prize of the Jury - സിനിമ പാരഡൈസോ
**2007 Audience Award - Best Film - ദ അൺനോൺ വുമൺ
## അവലംബം

## ബാഹ്യകണ്ണികൾ

*
*An interview with Giuseppe Tornatore 
*with the director of Cinema Paradiso
*Interview. Giuseppe Tornatore 

വർഗ്ഗം:ഇറ്റാലിയൻ ചലച്ചിത്രസംവിധായകർ
വർഗ്ഗം:1956-ൽ ജനിച്ചവർ
ഓപ്പറ (കമ്പനി)

| owners = 
| website = 
}}
**ഓപ്പറ** ഒരു നോർവീജിയൻ  മൾട്ടിനാഷണൽ ടെക്‌നോളജികോൺഗ്ലോമറേറ്റ് ഹോൾഡിംഗ് കമ്പനിയാണ്, ഓസ്ലോയിലാണ് ആസ്ഥാനം. പ്രധാനമായും ഓപ്പറ വെബ് ബ്രൗസറിന്റെ പേരിലാണ് കമ്പനിയുടെ പ്രസിദ്ധി. ഡബ്ല്യു3സിയിൽ അംഗത്വമുള്ള, വെബ് മാനദണ്ഡങ്ങളുടെയും മറ്റും പുരോഗമനത്തിൽ താല്പര്യമുള്ള കമ്പനിയാണ്  ഓപ്പറ സോഫ്റ്റ്‌വെയർ. ഓസ്ലൊ, നോർവെ തലസ്ഥാനമാക്കി പ്രവർത്തിക്കുന്ന ഈ കമ്പനി നോർവെ ഓഹരി വിപണിയുടെ പട്ടികയിലുണ്ട്. ചൈന,യൂറോപ്പ് എന്നിവടങ്ങളിൽ കമ്പനിക്ക് ഓഫീസുകളുണ്ട്.ഡെസ്‌ക്‌ടോപ്പ് ബ്രൗസറുകൾ, മൊബൈൽ ബ്രൗസറുകൾ, മറ്റ് സേവനങ്ങൾ എന്നിവയുടെ ഉപയോക്താക്കൾ ഉൾപ്പെടെ കമ്പനിയ്ക്ക്  പ്രതിമാസം 380 ദശലക്ഷം സജീവ ഉപയോക്താക്കളുണ്ട്.   

“എന്ത് ഉപകരണമായാലും മികച്ച ഇന്റർനെറ്റ് അനുഭവം നൽകുക (to deliver the best Internet experience on any device)” എന്നതാണ് ഓപ്പറയുടെ ദർശനം. 2016-ൽ, ഒരു ചൈനീസ് കൺസോർഷ്യത്തിന്റെ നേതൃത്വത്തിലുള്ള ഒരു നിക്ഷേപ ഗ്രൂപ്പാണ് ഓപ്പറയെ ഏറ്റെടുത്തത്.2018 ജൂലൈ 27-ന്, ഓപ്പറ സോഫ്റ്റ്‌വെയർ നാസ്ഡാക്(NASDAQ) സ്റ്റോക്ക് എക്‌സ്‌ചേഞ്ചിൽ പബ്ലിക് ആയി, അതിന്റെ പ്രാഥമിക ഓഹരി വിൽപ്പനയിൽ 115 മില്യൺ ഡോളർ സമാഹരിച്ചു.
## ചരിത്രം
### ആദ്യകാല വികസനം
ഐസ്‌ലാൻഡിക് ജോൺ സ്റ്റീഫൻസൺ വോൺ ടെറ്റ്‌ഷ്‌നറും(Jon Stephenson von Tetzchner) ഗീർ ഐവാർസോയും(Geir Ivarsøy) ചേർന്ന് 1995-ൽ നോർവേയിൽ ഒരു സ്വതന്ത്ര കമ്പനിയായി ഓപ്പറ സോഫ്റ്റ്‌വെയർ സ്ഥാപിച്ചു.  ഇരുവരും നോർവീജിയൻ ടെലികമ്മ്യൂണിക്കേഷൻസ് കമ്പനിയായ ടെലിനോറിൽ ജോലി ചെയ്യുന്നതിനിടയിലാണ് അവർ ആദ്യം ഓപ്പറ വെബ് ബ്രൗസർ വികസിപ്പിക്കാൻ തുടങ്ങിയത്.

ഓപ്പറ സോഫ്‌റ്റ്‌വെയറിന്റെ ആദ്യ ഉൽപ്പന്നമായ, വിൻഡോസിനായുള്ള ഓപ്പറ വെബ് ബ്രൗസർ പതിപ്പ് 2.10, 1996-ൽ പരസ്യമായി പുറത്തിറങ്ങി.1998-ൽ മൊബൈൽ ഉപകരണ പ്ലാറ്റ്‌ഫോമുകൾക്കായി ഓപ്പറ അതിന്റെ ആദ്യത്തെ ബ്രൗസർ വികസിപ്പിക്കാൻ തുടങ്ങി. 2000-ൽ പുറത്തിറങ്ങിയ ഓപ്പറ 4.0, ഒന്നിലധികം ഓപ്പറേറ്റിംഗ് സിസ്റ്റങ്ങൾക്കും പ്ലാറ്റ്‌ഫോമുകൾക്കുമായി ഓപ്പറയുടെ പതിപ്പുകൾ സൃഷ്ടിക്കാൻ സഹായിക്കുന്ന ഒരു പുതിയ ക്രോസ്-പ്ലാറ്റ്ഫോം കോർ ഉൾപ്പെടുത്തിയിട്ടുണ്ട്.

## പുറമെ നിന്നുള്ള കണ്ണികൾ
ഓപ്പറ സോഫ്റ്റ്‌വെയർ വെബ്സൈറ്റ്

## അവലംബം

വർഗ്ഗം:സോഫ്റ്റ്‌വെയർ കമ്പനികൾ
പാദുവായിലെ അന്തോണീസ്

## ജീവിതരേഖ
പോർട്ടുഗലിലെ ലിസ്ബൺ പട്ടണത്തിൽ മാർട്ടിൻ-ത്രേസ്യ ദമ്പതികളുടെ പുത്രനായിട്ട് 1195 ആഗസ്റ്റ് 15-ന് ജനിച്ചു .കുലീന കുടുംബത്തിലെ അംഗമായ അന്തോണിയുടെ പിതാവ് കൊട്ടാരത്തിലെ ഉദ്യോഗസ്ഥനായിരുന്നു. ഫെർണാണ്ടോ എന്ന പേരിലാണ് അന്തോണി അറിയപ്പെട്ടിരുന്നത്. അമ്മ നന്നേ ചെറുപ്പത്തിൽത്തന്നെ പരിശുദ്ധാത്മാവിന് അന്തോണിയെ സമർപ്പിച്ചിരുന്നു .എന്തെങ്കിലും കാര്യത്തിന് ഫെർണാഡോ കരയുമ്പോൾ മാതാവിന്റെ സ്വരൂപം കാണിച്ചാൽ അവൻ കരച്ചിൽ നിർത്തുമായിരുന്നു .വിശ്വാസത്തിന്റെ ബാലപാഠങ്ങൾ ആ ബാലൻ വേഗം സ്വന്തമാക്കി .സ്കൂളിൽവച്ച് ചരിത്രവും ശാസ്ത്രവും കൂടാതെ മതവിഷയങ്ങളും ഫെർണാഡോ പഠിച്ചു .ബുദ്ധിശാലിയായ അവന് നല്ല ഓർമ്മശക്തിയും ഉണ്ടായിരുന്നു. അൾത്താരബാലനായി ശുശ്രൂഷ ചെയ്തതിനാൽ വിശ്വാസത്തിൽ കൂടുതലായി ആഴപ്പെടാൻ ഫെർണാണ്ടോയ്ക്ക് സാധിച്ചു .

ദൈവവിളിയുടെഭാഗമായി ഫെർണാഡോ അഗസ്റ്റീനിയൻ സന്യാസസഭയിൽ ചേരാൻ ആഗ്രഹിച്ചു .1210-ൽ സെന്റ് വിൻസെന്റ് ആശ്രമത്തിൽ ചേർന്നു .പിന്നീട് പോർട്ടുഗലിലെ കോയിംബ്ര എന്ന സ്ഥലത്തേക്ക് മാറ്റം കിട്ടി. രക്തസാക്ഷിയാകാൻ ആഗ്രഹിച്ചുകൊണ്ട് ഫെർണാഡോ ഫ്രാൻസിസ്ക്കൻ സന്യാസസഭയിൽ ചേർന്നു .

പട്ടം സ്വീകരിച്ച് അല്പകാലം കഴിഞ്ഞപ്പോൾ കോയിംബ്രായിൽ അഞ്ചു ഫ്രാൻസിസ്കൻ സന്ന്യാസിമാരുടെ രക്തസാക്ഷിത്വം ഇദ്ദേഹത്തിന്റെ ഹൃദയത്തെ വല്ലാതെ മഥിച്ചു. രക്തസാക്ഷിയാകണമെന്ന ആഗ്രഹത്തോടുകൂടി ഇദ്ദേഹം 1220-ൽ ഫ്രാൻസിസ്കൻ സമൂഹത്തിൽ ചേർന്നു. എങ്കിലും വേദശാസ്ത്രപണ്ഡിതൻ എന്ന നിലയിൽ ബൊളോഞ്ഞാ മോണ്ട് വെല്ലിയർ, പാദുവ എന്നീ വിദ്യാപീഠങ്ങളിൽ ഇദ്ദേഹം സേവനം അനുഷ്ഠിക്കുകയാണുണ്ടായത്. ആ നിലയിൽ ഇറ്റലിയിൽ ഇദ്ദേഹം പ്രസിദ്ധനായിത്തീർന്നു. വചനപ്രഘോഷണത്തിൽ വളരെ സാമർത്ഥ്യമുള്ള ആളായിരുന്നു അന്തോണീസ് .വിശുദ്ധ ഫ്രാൻസിസ് അന്തോണിയെ ഇതിനാൽ അഭിനന്ദിച്ചിട്ടുണ്ട് .വിവിധ ഭാഷകളിൽ അന്തോണി പ്രസംഗങ്ങൾ നടത്തിയിട്ടുണ്ട് .

പാദുവാനഗരത്തിന്റെ നാമത്തോടു ചേർന്നാണ് അന്തോണീസ് അറിയപ്പെടുന്നത് .1230 കാലത്താണ് അന്തോണി പാദുവായിലെത്തുന്നത് .പാവങ്ങളുടെ പടയാളി എന്നാണ് അദ്ദേഹം അവിടെ അറിയപ്പെടുന്നത് .കാരണം ദരിദ്രരെ ചൂഷണം ചെയ്യുന്നവരെ അദ്ദേഹം കുറ്റപ്പെടുത്തുകയും സാമ്പത്തികമായ അനീതി നടത്തുന്നവരെ വിമർശിക്കുകയും ചെയ്തിരുന്നു. മാത്രവുമല്ല ഒത്തിരി അത്ഭുതങ്ങൾ അവിടെ പ്രവർത്തിക്കുകയും ചെയ്തു .

ഫ്രാൻസിസ്കൻ സമൂഹത്തിന്റെ മേധാവിയായിരുന്ന എലിയാസ് അക്കാലത്ത് ആവിഷ്കരിച്ച വ്രതകാഠിന്യം കുറയ്ക്കുന്ന പരിഷ്കാരങ്ങൾക്കെതിരെ ശക്തമായി ഇദ്ദേഹം നിലകൊണ്ടു. 1231 ജൂൺ 13-ന് പാദുവയ്ക്കടുത്തുള്ള അറസെല്ലാ എന്ന സന്ന്യാസിമഠത്തിൽവച്ച് ഇദ്ദേഹം നിര്യാതനായി. അതിനെ തുടർന്ന് പാദുവയിലെ വിശുദ്ധ അന്തോണിയോസ് എന്നിദ്ദേഹം അറിയപ്പെട്ടു. അടുത്ത വർഷം ഗ്രിഗറി IX മാർപാപ്പാ ഇദ്ദേഹത്തെ പുണ്യവാളനായി അംഗീകരിച്ചു. ജൂൺ 13 ഇദ്ദേഹത്തിന്റെ പെരുന്നാളായി ആചരിച്ചു വരുന്നു. ഇദ്ദേഹത്തിന്റെ പ്രഭാഷണങ്ങളിലെ ആത്മീയ മൂല്യങ്ങൾ പരിഗണിച്ച് 1946 ജനുവരി 16-ന് പോപിയൂസ് VII അന്തോണിയോസിനെ ഡോക്ടർ ഒഫ് ദി ചർച്ച് ആയി പ്രഖ്യാപിക്കുകയും "തിരുസഭ പണ്ഡിതൻ" എന്ന് വിശേഷിപ്പികുകയും ചെയ്തു . ഇദ്ദേഹത്തോടു പ്രാർഥിച്ചാൽ നഷ്ടപ്പെട്ട സാധനങ്ങൾ തിരികെ ലഭിക്കുമെന്ന് വിശ്വസിക്കപ്പെടുന്നു. പാവപ്പെട്ടവരുടെ പുണ്യവാളനായും ഇദ്ദേഹം അറിയപ്പെടുന്നു.

## പുറംകണ്ണികൾ
*http://www.newadvent.org/cathen/01556a.htm
*http://www.catholic.org/saints/saint.php?saint_id=24
*http://www.newadvent.org/cathen/01556a.htm

വർഗ്ഗം:കത്തോലിക്കാസഭയിലെ വിശുദ്ധർ
വടക്കൻ പറവൂർ നഗരസഭ

കേരളത്തിലെ എറണാകുളം ജില്ലയിലെ  പറവൂർ താലൂക്കിലെ മുനിസിപ്പാലിറ്റിയാണ് **പറവൂർ**. 
കേരളത്തിലെ പ്രാചീന പട്ടണങ്ങളിൽ ഒന്നാണ് എറണാകുളം ജില്ലയിലെ വടക്കൻ പറവൂർ എന്നറിയപ്പെടുന്ന ഈ പട്ടണം. കൊല്ലം ജില്ലയിൽ ഇതേ പേരിൽ ഒരു പട്ടണം ഉണ്ട്, അത് തെക്കൻ പറവൂർ എന്നാണ് അറിയപ്പെടുന്നത്.

## പേരിനു പിന്നിൽ
* **പറൈയുർ (പറയരുടെ ഊർ)** : പറയരുടെ ഊർ പറയൂർ ആയി എന്നു കരുതുന്നു. സ്ഥലത്തിന്റെ പൂർവ്വ നാമം പറൈയുർ (തമിഴ്) എന്നായിരുന്നതായി ചരിത്ര ത്താളുകളിൽനിന്നും വ്യക്തമാണ്. തമിഴിൽ നിന്നും മലയാളത്തിലേക്കുള്ള വഴിമാറ്റത്തിൽ നാമപദത്തിലെ ഐ കാരം നഷ്ടപ്പെട്ട് പറയൂരായതാണ് എന്നു കരുതുന്നു. .
* **പറവകളുടെ ഊർ** : പറവൂർ തമ്പുരാക്കന്മാരായിരുന്നു ഈ പ്രദേശത്തിന്റെ നാടുവാഴികൾ. 'പറവകളുടെ ഊര്' എന്നത് ' പറവൂർ ' ആയി മാറിയതാവാം. 

## ചരിത്രം

രണ്ടാം ചേരസാമ്രാജ്യത്തിന്റെ തലസ്ഥാനമായിരുന്നു തിരുവഞ്ചിക്കുളം. തിരുവഞ്ചിക്കുളത്തിനോട് ചേർന്നുള്ള പറവൂർ, പതിനഞ്ചാം നൂറ്റാണ്ടിൽ പോർട്ടുഗീസുകാരും ഡച്ചുകാരും നല്ല കച്ചവടബന്ധം പുലർത്തിയിരുന്നു. പറവൂർ രാജാവിന്റെ ഭരണത്തിന്റെ സ്മാരകമായി ഒരു മൺകോട്ട നിലനിന്നിരുന്നു. ടിപ്പുസുൽത്താന്റെ പടയോട്ടത്തിൽ അതു തകർത്തുകളഞ്ഞു.

## പ്രധാന വിനോദസഞ്ചാരകേന്ദ്രങ്ങൾ

## അതിരുകൾ
*വടക്ക് -- ചിറ്റാറ്റുകര, ചേന്ദമംഗലം ഗ്രാമപഞ്ചായത്തുകൾ
*കിഴക്ക് -- ചിറ്റാറ്റുകര, കോട്ടുവളളി ഗ്രാമപഞ്ചായത്തുകൾ
*തെക്ക് -- കോട്ടുവളളി, ഏഴിക്കര ഗ്രാമപഞ്ചായത്തുകൾ
*പടിഞ്ഞാറ് -- ഏഴിക്കര ഗ്രാമപഞ്ചായത്ത്

## അവലംബം
ചോക്ലേറ്റ് ശലഭം

പട്ടാളക്കാരുടെ സ്വഭാവമുള്ള ഒരു ശലഭമാണ് **ചോക്ലേറ്റ് ശലഭം** (*Junonia iphita*). ഈ ശലഭങ്ങൾ തന്റെ അതിർത്തിക്കുള്ളിൽ എപ്പോഴും ജാഗരൂഗകരായിരിക്കും. അതിർത്തി കടന്നുവരുന്ന അന്യശലഭങ്ങളെ  പിന്തുടർന്നു തുരത്തും. അതുകൊണ്ട് ഇവയെ **പട്ടാളശലഭം** (Soldier Pansy) എന്നും വിളിയ്ക്കുന്നു.

ചോക്ലേറ്റ് നിറമുള്ള ചിറകിൽ ഇരുണ്ട അടയാളങ്ങളും അലവരകളും ഇരുണ്ട അടയാളങ്ങളും കാണാം. കരിയിലകൾക്കിടയിൽ ഇരിക്കുന്ന ചോക്ലേറ്റ് ശലഭത്തെ കണ്ടെത്തുക പ്രയാസമാണ്. തേനിനോട് പ്രിയമുള്ള പൂമ്പാറ്റയാണിത്. കരിങ്കുറിഞ്ഞി, വയൽച്ചുള്ളി എന്നിവയാണ് ശലഭപ്പുഴുവിന്റെ പ്രധാന ആഹാരസസ്യങ്ങൾ. പൊതുവെ ആഹാരസസ്യങ്ങളുടെ അയൽപക്കത്തുള്ള സസ്യങ്ങളിലാണ് മുട്ടയിടുക.

## കൂടുതൽ ചിത്രങ്ങൾ

Image:AB110_Chocolate_Soldier.JPG |
Image:ChocPansy.jpg|
Image:ChocolatePansy.jpg |
Image:Butterfly_Kerala_Chocolate_Pansy_by_Brijesh_Pookkottur.jpg|ചോക്ലേറ്റ് ശലഭം
Butterfly irv7.jpg 
Butterfly irv6.jpg
File:Junonia Iphita Alappuzha.jpg|thumb|ആലപ്പുഴയിൽ നിന്ന്]]


## അവലംബം

## പുറം കണ്ണികൾ

വർഗ്ഗം:രോമപാദ ചിത്രശലഭങ്ങൾ
വർഗ്ഗം:കേരളത്തിലെ ചിത്രശലഭങ്ങൾ
അന്തോനെല്ലോ ദ മെസ്സീന

ഇറ്റാലിയൻ ചിത്രകാരനായ **അന്തോനെല്ലോ ദ മെസ്സീന** സിസിലിയിൽ മെസ്സീന എന്ന സ്ഥലത്ത് ജനിച്ചു. ഇദ്ദേഹം നേപ്പിൾസിൽ നിന്നാണ് ചിത്രരചന അഭ്യസിച്ചത്. ഇറ്റാലിയൻ നവോത്ഥാനത്തിന്റെ ആദ്യകാല സന്തതികളിൽ ഒരാളായിരുന്നു അന്തോനെല്ലോ. ഒരു പ്രത്യേക വെനീഷ്യൻ ചിത്രരചനാശൈലിക്കു തന്നെ ഇദ്ദേഹം അടിത്തറ പാകി.

തനി ഇറ്റാലിയൻ രീതിയും ഫ്ളെമിഷ് സങ്കേതങ്ങളും യഥാതഥ്യാവിഷ്കരണങ്ങളും ഇദ്ദേഹത്തിന്റെ കലാസൃഷ്ടികളിൽ സമ്യക്കായി മേളിച്ചിരുന്നു. *ക്രൂശിതരൂപ*വും *വിശുദ്ധ ജെറോം പഠനത്തിൽ* എന്ന ചിത്രവുമാണ് ഇദ്ദേഹത്തിന്റെ ആദ്യകാലസൃഷ്ടികളിൽ പ്രസിദ്ധി നേടിയത്. മഡോണയും ശിശുവും (Madonna and the child), മംഗലവാർത്താസമയത്തെ കന്യാമറിയം (Virgin of the Annunciation), മൃതനായ ക്രിസ്തുവും മാലാഖമാരും (The dead Christ with Angels) തുടങ്ങിയവയാണ് ഇദ്ദേഹത്തിന്റെ മറ്റു പ്രശസ്ത ചിത്രങ്ങൾ.

എണ്ണച്ചായചിത്രരചനയുടെ ഉപജ്ഞാതാവും ഇദ്ദേഹമാണെന്നു കരുതപ്പെടുന്നു. സാൻ കാസ്സിയാനോ ദേവാലയത്തിലെ അൾത്താരയിൽ അന്തോനെല്ലോയുടെ ആലേഖ്യഭംഗി തെളിഞ്ഞു കാണാം. പ്രശസ്ത സമകാലിക ഇറ്റാലിയൻ ചിത്രകാരനായ ഗിയോവന്നി ബെല്ലിനി ഇദ്ദേഹത്തിന്റെ കലാസിദ്ധികളെ ഉദാരമായി ശ്ലാഘിച്ചിട്ടുണ്ട്. അന്തോനെല്ലോ 1479-ൽ വെനീസിൽ നിര്യാതനായി.

## അവലംബം


## പുറംകണ്ണികൾ
*http://www.abcgallery.com/I/italy/messina.html 
*http://www.wga.hu/frames-e.html?/html/a/antonell/index.html
*http://www.mostraantonellodamessina.it/eng/artist.html 
*http://www.newadvent.org/cathen/10215a.htm
*http://www.google.co.in/search?q=Antonello+Da+Messina&hl=en&client=firefox-a&hs=JA5&rls=org.mozilla:en-US:official&prmd=ivnsob&tbm=isch&tbo=u&source=univ&sa=X&ei=CgRSTpruJIXsrQfFo4mtAg&ved=0CCwQsAQ&biw=1024&bih=574
തൊഴുകണ്ണി

പയർ കുടുംബത്തിൽ ഉള്ള ഒരു ചെറുസസ്യമാണ് **തൊഴുകണ്ണി** അഥവാ **രാമനാമപ്പച്ച**, . **ടെലിഗ്രാഫ്** ചെടി, **ഡാൻസിങ് ചെടി**, **സെമാഫോർ** ചെടി എന്നെല്ലാം അറിയപ്പെടുന്നുണ്ട്. ഇതിനെ പലപ്പോഴും *ഡെസ്‌മോഡിയം ജനുസിൽ ഉൾപ്പെടുത്ത്തിക്കാണാറുണ്ട്.*  *[[തൊട്ടാവാടി]]*, വീനസ് ഫ്ലൈട്രാപ്പ്, യൂട്രിക്കുലേറിയ എന്നിവയെപ്പോലെ ദ്രുതഗതിയിലുള്ള ചലനശേഷിയുള്ള ഏതാനും സസ്യങ്ങളിൽ ഒന്നാണിത്. താപനില 72 ഡിഗ്രി ഫാരൻഹീറ്റിന് മുകളിലായിരിക്കുമ്പോൾ പകൽ സമയത്താണ് ചലനം സംഭവിക്കുന്നത്. ചെറുതായ രണ്ട് ഇലകൾ തമ്മിൽ ദൃഢമായ ബന്ധമില്ലെങ്കിലും ഒരു പൊതു അച്ചുതണ്ടിൽ (കയാക്ക് പാഡലിന്റെ ബ്ലേഡുകൾ പോലെയാണ്) നീങ്ങുന്നുവെന്ന് പല സ്രോതസ്സുകളും അവകാശപ്പെടുന്നു.

ബംഗ്ലാദേശ്, ഭൂട്ടാൻ, കംബോഡിയ, ചൈന, ഇന്ത്യ, ഇന്തോനേഷ്യ, ലാവോസ്, മലേഷ്യ, മ്യാൻമർ, നേപ്പാൾ, പാകിസ്ഥാൻ, ശ്രീലങ്ക, തായ്വാൻ, തായ്ലൻഡ്, വിയറ്റ്നാം എന്നിവിടങ്ങളിൽ ഇത് വ്യാപകമായി കാണപ്പെടുന്നു. ദക്ഷിണ പസഫിക്കിലെ ദ്വീപുകളുടെ വിദൂര ശൃംഖലയായ സൊസൈറ്റി ദ്വീപുകളിൽ പോലും ഇത് കാണാം. ഇതിൽ ചെറിയ, പർപ്പിൾ പൂക്കൾ ഉണ്ടാക്കുന്നു. ഈ ചെടിക്ക് നഗ്നനേത്രങ്ങൾ കൊണ്ട് കാണാൻ കഴിയുന്നത്ര വേഗത്തിൽ ചലിക്കുന്ന ചെറുതും പാർശ്വസ്ഥവുമായ ചെറിയ ഇലകളുണ്ട്. സൂര്യനെ ട്രാക്ക് ചെയ്തുകൊണ്ട് പ്രകാശം പരമാവധിയാക്കാനുള്ള ഒരു തന്ത്രമാണിത്. ഓരോ ഇലയിലും കൂടുതൽ സൂര്യപ്രകാശം ലഭിക്കുന്നതിന് അതിനെ നീക്കാൻ അനുവദിക്കുന്ന ഒരു ഹിഞ്ച് സജ്ജീകരിച്ചിരിക്കുന്നു, എന്നാൽ ഈ ഇലകളുടെ ഭാരം കാരണം ചെടി അതിനെ ചലിപ്പിക്കുന്നതിന് വളരെയധികം ഊർജ്ജം ചെലവഴിക്കേണ്ടതുണ്ട്. അതിന്റെ ചലനം ഒപ്റ്റിമൈസ് ചെയ്യുന്നതിന്, ഓരോ വലിയ ഇലയ്ക്കും അതിന്റെ ചുവട്ടിൽ രണ്ട് ചെറിയ ഇലകളുണ്ട്. ഇവ ഒരു ദീർഘവൃത്താകൃതിയിലുള്ള പാതയിലൂടെ നിരന്തരം നീങ്ങുകയും സൂര്യപ്രകാശത്തിന്റെ തീവ്രത സാമ്പിൾ ചെയ്യുകയും വലിയ ഇലയെ ഏറ്റവും തീവ്രതയുള്ള പ്രദേശത്തേക്ക് നയിക്കുകയും ചെയ്യുന്നു. ദ്രുതഗതിയിലുള്ള ചലനങ്ങൾ വേട്ടക്കാരെ തടയാൻ ഉദ്ദേശിച്ചുള്ളതാണെന്ന് മറ്റൊരു സിദ്ധാന്തം ഉണ്ട്. ചെടിയുടെ ഇലകളിൽ ചിത്രശലഭമുട്ടകൾ ഇടുന്നത് തടയാൻ ഈ ചലനങ്ങൾ ചിത്രശലഭത്തിന്റെ അനുകരണത്തിന്റെ ഒരു രൂപമായിരിക്കാമെന്നും അഭിപ്രായമുണ്ട്.

മൂന്ന് മുതൽ അഞ്ച് മിനിറ്റ് വരെ ദൈർഘ്യമുള്ള ചെറിയ ഇലകളുടെ ഭ്രമണം മൂലമാണ് ഡാൻസിങ്ങ് ചെടി എന്ന പേര് ഉള്ളത്. 
വലത്ത്‌|ലഘുചിത്രം| ശാഖ പകലും (ഇടത്) രാത്രിയും (വലത്)
1880-ൽ ചാൾസ് ഡാർവിന്റെ *The Power of Movement in Plants എന്ന ഗ്രന്ഥത്തിൽ ചെടിയെക്കുറിച്ച്* വിശദമായി വിവരിച്ചിട്ടുണ്ട്.

## ഉപയോഗം
"നൃത്തം" ചെയ്യാൻ കഴിയുന്ന പ്രത്യേക സ്വഭാവം കാരണം, ചെടി പൂന്തോട്ടപരിപാലനത്തിൽ അലങ്കാരമായി ഉപയോഗിക്കുന്നു, ഇവയെ ബോൺസായികളായും നിർത്താറുണ്ട്.

അലങ്കാര മൂല്യം കൂടാതെ, ചെടിയുടെ ഇലകൾ, കാണ്ഡം  കൂടാതെ ചെറിയ അളവിൽ ട്രിപ്റ്റമിൻ ആൽക്കലോയിഡുകൾ അടങ്ങിയ വേരുകൾ, പ്രത്യേകിച്ച് DMT, 5-MeO-DMT എന്നിവ കാരണം വൈദ്യശാസ്ത്രപരമായ മൂല്യവും ഉണ്ട്.

## അവലംബം

## പുറത്തേക്കുള്ള കണ്ണികൾ
*തൊഴുകണ്ണിയുടെ ചലനം - വീഡിയോ കാണുക
*ഡെസ്‌മോഡിയം കെമിസ്ട്രി, എത്‌നോമെഡിസിൻ, ഫാർമക്കോളജി, പര്യായപദങ്ങൾ, മറ്റുള്ളവ എന്നിവയെക്കുറിച്ചുള്ള ട്രൗട്ടിന്റെ കുറിപ്പുകൾ (pdf)
* 
* 

വർഗ്ഗം:ഔഷധസസ്യങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
കെട്ട് (മദ്യപാനം)

മദ്യപാനത്തിന്റെ ഫലമായുണ്ടാവുന്ന മന്ദതയാണ് **ഹാങ് ഓവർ**(ഇംഗ്ലീഷ് : Hangover). മദ്യം തലച്ചോറിന്റെ പ്രവർത്തനങ്ങളെ മന്ദീഭവിപ്പിക്കുന്നതുകൊണ്ടാണ് ഇത് സംഭവിക്കുന്നത്. 

## ലക്ഷണങ്ങൾ
നിർജ്ജലീകരണം, തളർച്ച, തലവേദന, ഛർദ്ദി, ആലസ്യം, ദാഹം, വയറിളക്കം, അമിത വിയർക്കൽ, അടിക്കടിയുള്ള മൂത്രശങ്ക, പ്രകാശം, ശബ്ദം എന്നിവയോടുള്ള ഭയം എന്നിവയാണ് ലക്ഷണങ്ങൾ.

## സ്ത്രീകളിലും പുരുഷന്മാരിലും
പുരുഷ ശരീരത്തിൽ കൂടുതൽ ജലാംശം ഉണ്ടെന്നതിനാൽ ഒരേ തരം മദ്യം ഒരേ അളവിൽ കഴിച്ചാൽ സ്ത്രീകളെയായിരിക്കും ഹാങ് ഓവർ കൂടുതലായി ബാധിക്കുക. ഈ ജലാംശം കഴിക്കന്ന മദ്യത്തെ നേർപ്പിക്കാൻ സഹായിക്കുന്നു.  

## പ്രതിവിധികൾ
* മദ്യപാനത്തിനു മുമ്പ് കൊഴുപ്പടങ്ങിയ ഭക്ഷണം കഴിച്ചാൽ ഹാങ് ഓവർ കുറയും.
* മദ്യപാനത്തിന്റെ കൂടെ വെള്ളമോ, മറ്റ് ആൽക്കഹോൾ രഹിത പാനീയമോ കുടിക്കുന്നത് നിർജ്ജലീകരണം തടയുകയും, കുടിക്കുന്ന മദ്യത്തിന്റെ അളവ് കുറയ്ക്കുവാൻ സഹായിക്കുകയും ചെയ്യും.
## ഇതുംകാണുക
* മദ്യപിച്ച 4 യുവാക്കൾ കാട്ടിക്കൂട്ടുന്ന പരാക്രമങ്ങളെക്കുറിച്ചുള്ള ഇംഗ്ലീഷ് ചലചിത്രം - ദി ഹാങ്ങ് ഓവർ II
## അവലംബം

* " Home remedies to cure hangover"

വർഗ്ഗം:മദ്യപാനം
പെരുമ്പാവൂർ നഗരസഭ

കേരളത്തിലെ എറണാകുളം ജില്ലയിലെ  കുന്നത്തുനാട് താലൂക്കിലെ മുനിസിപ്പാലിറ്റിയാണ് **പെരുമ്പാവൂർ**. തടിവ്യവസായത്തിനു പേരുകേട്ട പട്ടണം. ഏറണാകുളത്തു നിന്ന് 30 കിലോമീറ്റർ വടക്കു കിഴക്കായി, എം.സി. റോഡിൽ കോട്ടയത്തിനും തൃശ്ശൂരിനും ഇടയിലായി പെരുമ്പാവൂർ പട്ടണം സ്ഥിതിചെയ്യുന്നു. 

## പേരിനു പിന്നിൽ
left|thumb|200px|കോടനാട് ആനവളർത്തൽ കേന്ദ്രം--പെരുമ്പാവൂർ നഗരത്തിനടുത്താണ്
* **പെരും പാവൂർ** : മുൻ കാലങ്ങളിൽ ഈ പ്രദേശം പാഴ് ഭൂമിയായിരുന്നു. പാഴ് ഭൂമി = പാഴ്+ഊർ = പെരും+പാവൂർ ആയി. അതു കാലക്രമേണ പെരുമ്പാവൂർ ആയി മാറുകയുമാണ് ചെയ്തത് എന്ന് പറയപ്പെടുന്നു.

* **പെരുമ്പാമ്പുകളുടെ ഊർ** : പെരുമ്പാമ്പുകൾ കാണപ്പെട്ട ഊർ; പെരുമ്പാമ്പുകളുടെ സങ്കേതം എന്നർത്ഥം വരുന്ന പെരുമ്പാമ്പൂർ എന്ന പേര് ക്രമേണ പെരുമ്പാവൂർ ആയി മാറിയതാണെന്നും പഴമക്കാർ വിശ്വസിക്കുന്നു.

## ചരിത്രം
1953 ജനുവരി 01- മുതൽ ഒരു മുനിസിപ്പൽ പട്ടണമായി പെരുമ്പാവൂർ ഉയർത്തപ്പെട്ടു. ആദ്യകാല ഭരണം നടത്തിയിരുന്നത് കെ ഹരിഹര അയ്യർ ചെയർമാനായ ഭരണസമിതിയായിരുന്നു. തിരുവിതാംകൂറിലെ പ്രമുഖ തടിവ്യവസായ കേന്ദ്രമായിരുന്നു പെരുമ്പാവൂർ. ടിപ്പുവിന്റെ പടയോട്ടം പെരുമ്പാവൂർ വരെ വന്നിരുന്നതായി ചരിത്രത്തളുകൾ പറയുന്നു. 

## ആരാധനാലയങ്ങൾ
*പെരുമ്പാവൂർ ശ്രീധർമ്മശാസ്താ ക്ഷേത്രം
*ഇരിങ്ങോൾ കാവ്
*പുലക്കോട്ട ശാസ്താ ക്ഷേത്രം
* കുഴിപ്പിളി കാവ് ഭഗവതി ക്ഷേത്രം
* കലാഗ്രാമം
* പെരുമ്പാവൂർ ജുമാമസ്ജിദ്
* സെന്റ് തെരേസാസ് പളളി
*  കണ്ടന്തറ ജുമാ മസ്ജിദ്

## പ്രധാന വിനോദസഞ്ചാരകേന്ദ്രങ്ങൾ
(പെരുമ്പാവൂർ നഗരത്തിനടുത്തു സ്ഥിതിചെയ്യുന്ന പ്രമുഖ വിനോദസഞ്ചാര കേന്ദ്രങ്ങൾ)
* ശ്രീ ശങ്കരന്റെ ജന്മ സ്ഥലമായ കാലടി
* മലയാറ്റൂർ പളളി
* കോടനാട് ആന പരിശീലന കേന്ദ്രം
*ചേലാമറ്റം ശ്രീകൃഷ്ണസ്വാമി ക്ഷേത്രം
*വല്ലം സെന്റ് തെരേസാസ് പളളി (ചുവർ ചിത്രങ്ങൾ)
* ഇരിങ്ങോൾ വനം
* കല്ലിൽ ഗുഹാക്ഷേത്രം
* തിരുവൈരാണിക്കുളം ക്ഷേത്രം
* തട്ടേക്കാട് പക്ഷി സങ്കേതം
* ഭൂതത്താൻ കെട്ട്
* കാഞ്ഞൂർ സെന്റ് സെബാസ്റ്റ്യൻ പള്ളി
*നാഗഞ്ചേരി മന 

## അതിരുകൾ
*വടക്ക് -- രായമംഗലം ഗ്രാമപഞ്ചായത്ത്, കൂവപ്പടി ഗ്രാമപഞ്ചായത്ത്
*കിഴക്ക് -- കോതമംഗലം നഗരസഭ
*തെക്ക് -- വെങ്ങോല ഗ്രാമപഞ്ചായത്ത്
*പടിഞ്ഞാറ് -- വാഴക്കുളം ഗ്രാമപഞ്ചായത്ത്
## നഗരസഭാ വാർഡുകൾ
#വല്ലം നോർത്ത്          ലിസ ഐസക്ക്
#തൃക്കാപ്പറമ്പ്         ഷെമീന ഷാനവാസ്
#കാഞ്ഞിരക്കാട് നോർത്ത്
#കാഞ്ഞിരക്കാട് എൽ.പി.എസ്.
#കാഞ്ഞിരക്കാട് സൗത്ത്
#ശാസ്തമംഗലം
#തുരുത്തിപ്പറമ്പ്
#വെജിറ്റബിൾ മാർക്കറ്റ്
#താലൂക്ക് ആശുപത്രി    
# പൂപ്പാനി       
# കാരാട്ടുപള്ളിക്കര.      
# ആശ്രമം
# ആശ്രമം നോർത്ത് 
# ഫയർ സ്റ്റേഷൻ
# കുന്നമ്പിള്ളി ചിറ
# നീലംകുളങ്ങര
# നാഗഞ്ചേരി മന
# പാങ്കുളം
# പെരിയാർവാലി ക്ലബ്ബ്
# മരുത് കവാല
# കെ.എസ്.ആർ.ടി.സി
# കന്നുകാലി ചന്ത
# മുനിസിപ്പൽ ഓഫീസ്
# ലൈബ്രറി
# കടുവാൾ
# വല്ലം തോട് 
# പാറപ്പുറം
# സൗത്ത് വല്ലം
# റയോൺപുരം

## 2025 തദ്ദേശ തിരഞ്ഞെടുപ്പ് ഫലങ്ങൾ

## അവലംബം
കേജ് കൾച്ചർ

പരിസ്ഥിതിക്ക് ദോഷം വരാത്ത ഒരു മത്സ്യകൃഷിരീതിയാണ് **കേജ് കൾച്ചർ** (Cage  Culture). വളർത്തേണ്ട മത്സ്യങ്ങളെ കൂട്ടിനകത്താക്കി നിക്ഷേപിക്കുന്നതിനാൽ ഇത് ജലാശത്തിലെ സ്വാഭാവിക ആവാസവ്യവസ്തയ്ക്ക് കോട്ടം ഉണ്ടാക്കുന്നില്ല. വിയറ്റ്നാം, തായ്‌വാൻ, ന്യൂസിലാൻഡ് എന്നീ രാജ്യങ്ങളിൽ ഈ കൃഷിരീതി വിജയകരമായി നടപ്പാക്കിയിട്ടുണ്ട്. ഇന്ത്യയിൽ വിഴിഞ്ഞത്ത് സമുദ്രത്തിൽ നടത്തിയ പരീക്ഷണകൃഷി വിജയകരമായി നടപ്പാക്കിയിട്ടുണ്ട്. കുമരകം പ്രാദേശിക ഗവേഷണകേന്ദ്രം ഇതിന് വേണ്ട സാങ്കേതികവിദ്യ വികസിപ്പിച്ചെടുത്തിട്ടുണ്ട് അവകാശപ്പെടുന്നു.

## കൃഷിരീതി
ചതുരാകൃതിയിലുണ്ടാക്കിയ ഫ്രെയിമുകളുടെ നാലുവശവും കണ്ണിയകലം കുറഞ്ഞ വലകൊണ്ട് പൊതിഞ്ഞാണ് മീൻ വളർത്താനുള്ള കൂടുകളുണ്ടാക്കുന്നത്. പ്ലാസ്റ്റിക് പൈപ്പുകളോ തടിയോ ഫ്രെയിമിനായി ഉപയോഗിക്കാം. സാധാരണ 2*1*2 മീറ്റർ നീളവും വീതിയും ആഴവുമുള്ള കൂടുകൾ തമ്മിൽ ബന്ധിച്ച് ജലാശയത്തിൽ നിക്ഷേപിക്കുകയാണ് ചെയ്യുന്നത്. കമ്പുകൾ നാട്ടി കേജുകൾ കൂട്ടിക്കെട്ടുന്നത് ഒഴുകിപ്പോകുന്നതു തടയുന്നു. ഈ കൂടുകളിലാണ് മത്സ്യ കുഞ്ഞുങ്ങളെ നിക്ഷേപിച്ചു വളർത്താം. തീറ്റ കൂടുകളുടെ മേൽഭാഗത്തുള്ള വലയിലൂടെ അകത്തേക്കു നിക്ഷേപിക്കുന്നു. വളരെ ചുരുങ്ങിയ സമയം കൊണ്ട് മത്സ്യകുഞ്ഞുങ്ങൾക്ക് കൂടുതൽ വലർച്ച ഈ കൃഷിരീതിയിൽ ലഭിക്കുന്നു.

## അവലംബം


വർഗ്ഗം:കൃഷിരീതികൾ
തൃപ്പൂണിത്തുറ നഗരസഭ

കേരളത്തിലെ എറണാകുളം ജില്ലയിലെ  കണയന്നൂർ താലൂക്കിലെ മുനിസിപ്പാലിറ്റിയാണ് **തൃപ്പൂണിത്തുറ**. കൊച്ചി നഗരത്തിന്റെ ഒരു ഉപനഗരമായ തൃപ്പൂണിത്തുറ ഒരു ക്ഷേത്ര നഗരം കൂടിയാണ്. കൊച്ചി രാജവംശത്തിന്റെ ആസ്ഥാനമായിരുന്നു ഈ നഗരം. തൃപ്പൂണിത്തുറ കൊട്ടാരമായ ഹിൽ പാലസും കൊച്ചി രാജ്യത്തിന്റെ കുല ദൈവമായ പൂർണ്ണത്രയീശ ക്ഷേത്രവും നഗരത്തിൽ സ്ഥിതിചെയ്യുന്നു. 

## പേരിനു പിന്നിൽ
* **പൂർണ്ണത്രയീശനും ക്ഷേത്രവും** : മഹാവിഷ്ണുവിന്റെ പ്രതിഷ്ഠയുള്ള പൂർണ്ണത്രയീശക്ഷേത്രം സ്ഥിതിചെയ്യുന്നത് ഇവിടെയാണ്. പൂർണ്ണത്രയീശൻ കുടികൊള്ളുന്ന തുറ, തൃപൂണിത്തുറയായി. അങ്ങനെ ക്ഷേത്രേശനിൽ നിന്നുമാവാം സ്ഥലത്തിനു പേർ ലഭിച്ചത്.   

* **പൂർണ്ണി നദി** : പൂർണ്ണീ നദിതീരത്തുളള സ്ഥലം (തുറ) എന്നർത്ഥമുളള പൂർണ്ണിത്തുറ എന്ന വാക്കിൽ നിന്നും പൂണിത്തുറയും പിന്നീട് തൃപ്പൂണിത്തുറയുമായി എന്നും കരുതുന്നു.  

* **പൂണി (കപ്പൽ), തുറമുഖ പട്ടണം** : പൂണി എന്നത് കപ്പൽ എന്നും തുറ എന്നത് തുറമുഖത്തേയും സൂചിപ്പിക്കുന്നു. തൃപ്പൂണിത്തുറ പഴയകാലത്തെ തുറമുഖപട്ടണമായിരുന്നു. പൂണിത്തുറ പിന്നീട് തൃപ്പൂണിത്തുറ ആയതായും കരുതുന്നു.

## ചരിത്രം

## പ്രധാന ആരാധനാലയങ്ങൾ
* തൃപ്പൂണിത്തുറ പൂർണ്ണത്രയീശ ക്ഷേത്രം
* തൃപ്പൂണിത്തുറ ശ്രീരാമസ്വാമിക്ഷേത്രം
* ചക്കംകുളങ്ങര ശിവക്ഷേത്രം
* ആദംപിള്ളിക്കാവ് ഭഗവതിക്ഷേത്രം
* തേവരക്കാവ് ഭഗവതിക്ഷേത്രം
* കണ്ണൻകുളങ്ങര ശിവക്ഷേത്രം
* പള്ളിപ്പറമ്പുകാവ് ഭഗവതിക്ഷേത്രം
* പിഷാരിക്കോവിൽ ഭഗവതിക്ഷേത്രം
* പോട്ടയിൽ ഭഗവതിക്ഷേത്രം
* മുതുകുളങ്ങര ശ്രീകൃഷ്ണസ്വാമിക്ഷേത്രം
* പെരുന്നിനാകുളം ശിവക്ഷേത്രം
* മകളിയം ശ്രീരാമസ്വാമിക്ഷേത്രം
* പുതിയകാവ് ഭഗവതിക്ഷേത്രം

## പ്രധാന വിനോദ സഞ്ചാര കേന്ദ്രങ്ങൾ
ഹിൽ പാലസ് മ്യൂസിയം
   ഇരുമ്പനം ഡീർ പാർക്ക്

## അതിരുകൾ
*വടക്ക് --  ഗ്രാമപഞ്ചായത്തുകൾ
*കിഴക്ക് -- 
*തെക്ക് -- 
*പടിഞ്ഞാറ് -- 

## അവലംബം
ചാലക്കുടി നഗരസഭ

കേരളത്തിലെ തൃശ്ശൂർ ജില്ലയിലെ  ചാലക്കുടി താലൂക്കിലെ മുനിസിപ്പാലിറ്റിയാണ് **ചാലക്കുടി**. ചാലക്കുടി പുഴയുടെ വടക്കേതീരത്ത് സ്ഥിതിചെയ്യുന്ന പ്രമുഖ പട്ടണം. പഴയ കൊച്ചി - തിരുവിതാംകൂർ രാജ്യങ്ങളുടെ അതിർത്തിയിൽ സ്ഥിതിചെയ്തിരുന്നതിനാൽ ചരിത്രപ്രാധാന്യമുള്ള പട്ടണം. ദേശീയപാത-47ഉം എറണാകുളം - ഷൊർണ്ണൂർ റെയിൽപാതയും ഈ നഗരത്തിലൂടെ കടന്നു പോകുന്നു.

## പേരിനു പിന്നിൽ

* **ശാലധ്വജം** : ചാലക്കുടി എന്ന പേരിന്റെ ഉൽഭവത്തെകുറിച്ച് 'ജ്യോതിഷസംഹിത' എന്ന ആധികാരിക ഗ്രന്ഥത്തിൽ  ശാലധ്വജം (ശാലക്കൊടി) എന്നാണ് കാണപ്പെടുന്നത്. ഈ ശാലക്കൊടിയാവാം കാലാന്തരത്തിൽ ചാലക്കുടിയായത്. 

* **ശാലകുടി** : രണ്ടാം ചേര സാമ്രാജ്യകാലത്ത് മൂഴിക്കുളം ശാലയിൽ വേദം പഠിക്കാനും ആയുധവിദ്യകൾ അഭ്യസിക്കാനും കേരളത്തിനകത്തുനിന്നും പുറത്തുനിന്നും ധാരാളംപേർ എത്തിയിരുന്നു. അവർക്ക് താമസസൗകര്യം ഏർപ്പെടുത്തിയിരുന്നത് ചാലക്കുടി പുഴയോരത്തായിരുന്നു. ഈ താമസ സൗകര്യത്തിന് 'കുടി' എന്നാണ് പറയുന്നത്. ഈ കുടിയെ  ശാലകുടി എന്ന് വിളിച്ചുപോന്നു. ഇത് ലോപിച്ചാണ് ചാലക്കുടി എന്നപേര് ഉണ്ടായതെന്ന് പറയപ്പെടുന്നു.   

## ചരിത്രം
പഴയ കൊച്ചി രാജ്യത്തിലെ മുകുന്ദപുരം താലൂക്കിലെ പ്രധാന വിപണനകേന്ദ്രമായിരുന്നു ചാലക്കുടി. തിരുവിതാംകൂറിന്റെ വടക്കേ അതിരിൽ നെടുംകോട്ടയ്ക്ക് പുറത്തായി സ്ഥിതിചെയ്തിരുന്ന ചെറുപട്ടണമായിരുന്നു ഇത്.

## അതിരുകൾ
വടക്ക് -- കൊടകര ഗ്രാമപഞ്ചായത്ത്
കിഴക്ക് -- പരിയാരം, കോടശ്ശേരി പഞ്ചായത്തുകൾ
തെക്ക് -- മേലൂർ, കൊരട്ടി, കാടുകുറ്റി പഞ്ചായത്തുകൾ
പടിഞ്ഞാറ് -- കൊടകര, ആളൂർ ഗ്രാമപഞ്ചായത്തുകൾ

## അവലംബം


വർഗ്ഗം:തൃശ്ശൂർ ജില്ലയിലെ നഗരസഭകൾ
വർഗ്ഗം:ചാലക്കുടിപ്പുഴത്തടത്തിലെ സ്വയംഭരണസ്ഥാപനങ്ങൾ
കേതൻ മേത്ത

ഇന്ത്യൻ ചലച്ചിത്രസംവിധായകനാണ് **കേതൻ മേത്ത**. നിരവധി ഡോക്യുമെന്ററികളും, ടെവിലിഷൻ പരമ്പരകളും സംവിധാനം ചെയ്തിട്ടുണ്ട്.
## ജീവിതരേഖ
1952-ൽ ഗുജറാത്തിലെ നവ്സാരിയിൽ ജനനം, ഡൽഹിയിലെ സ്ക്കൂൾ വിദ്യാഭാസത്തിന് ശേഷം പുനെ ഫിലിം ഇൻസ്റ്റിറ്റ്യൂട്ടിൽ ചലച്ചിത്രസംവിധാന പഠനത്തിനു ചേർന്നു.
1980-ൽ പുറത്തിറങ്ങിയ ആദ്യ ചിത്രം "ഭാവ്നി ഭവായ്" ശ്രദ്ധിക്കപ്പെട്ടു. ചിത്രം മികച്ച ദേശീയോദ്ഗ്രഥന ചിത്രത്തിനുള്ള ദേശീയപുരസ്ക്കാരം നേടി. 1987-ൽ സംവിധാനം ചെയ്ത് "മിർച്ച് മസാല" നിരവധി അന്താരാഷ്ട്ര് ചലച്ചിത്രമേളകളിൽ പങ്കെടുത്തു. 1987ലെ മോസ്ക്കോ ചലച്ചിത്രമേളയിൽ "ഗോൽഡൻ പ്രൈസിന്" നാമനിർദ്ദേശിക്കപ്പെട്ടു. ചിത്രം ഹവായ് ചലച്ചിത്രമേളയിൽ മികച്ച ചിത്രത്തിനുള്ള പുരസ്ക്കാരവും കരസ്ഥമാക്കി. സർദാർ വല്ലഭായ് പട്ടേലിന്റെ ജീവിതം ആസ്പദമാക്കി "സർദാർ" എന്ന ചിത്രം 1993-ൽ സംവിധാനം ചെയ്തു. ആമീർ ഖാൻ നായകനായി അഭിനയിച്ച "മംഗൾ പാണ്ടേ: ദ റൈസിങ്ങ്" എന്ന ചിത്രം 2005-ൽ പുറത്തിറങ്ങി. 2008-ൽ രാജ രവിവർമ്മയുടെ ജീവിതത്തിത്തെ ആധാരമാക്കി "രംഗ് രസിയ" എന്ന ചിത്രം  സംവിധാനം ചെയതു.. 
## ചലച്ചിത്രങ്ങൾ
* ഭാവ്നി ഭവായ്  (1980)
*ഹോളി (1984)
*മിർച്ച് മസാല  (1985)
*ഹീറോ ഹിരാലാൽ (1988)
*മായ മേംസാബ്  (1992)
*സർദാർ (1993)
*ഓ ഡാർലിങ്ങ് യേ ഹേ ഇന്ത്യ (1995)
*ആർ യാ പ്യാർ (1997)
*മംഗൾ പാണ്ടേ: ദ റൈസിങ്ങ് (2005)
*രംഗ് രസിയ (2008)
## പുരസ്കാരങ്ങൾ
;1987 Hawaii International Film Festival
*Best Feature Film - മിർച്ച് മസാല 
;1987 Moscow International Film Festival
*Nominated Golden Prize - മിർച്ച് മസാല 
;2005 Locarno International Film Festival
*Netpac Special Jury Award - മംഗൾ പാണ്ടേ: ദ റൈസിങ്ങ്
;National Film Award
*1981:Best Feature Film on National Integration: ഭാവ്നി ഭവായ് 
*1994:Best Feature Film on National Integration: സർദാർ 
;2010 Ordre des Arts et des Lettres (French Government)
## അവലംബം

## ബാഹ്യകണ്ണികൾ
* 
*I wanted to make Mangal Pandey 17 years ago

വർഗ്ഗം:ജീവിച്ചിരിക്കുന്നവർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഇന്ത്യൻ ചലച്ചിത്രസംവിധായകർ
വിമൽ ജ്യോതി എഞ്ചിനീയറിംഗ് കോളേജ്

കേരളത്തിലെ കണ്ണൂർ ജില്ലയിലെ ചെമ്പേരിയിൽ സ്ഥിതി ചെയ്യുന്ന  ഒരു സ്വകാര്യ സ്വാശ്രയ എൻജിനീയറിങ് കോളജാണ് **വിമൽ ജ്യോതി എഞ്ചിനീയറിംഗ് കോളേജ്** . ഇന്റർ ചർച്ച് കൗൺസിലിന്റെ കീഴിൽ കാത്തലിക് മാനേജ്മെന്റ് വിഭാഗത്തിൽപ്പെടുന്നു.
എ.ഐ.സി.ടി. ഇ. യുടെ അംഗീകാരമുള്ള വിമൽജ്യോതി കോളജ് കണ്ണൂർ സർവ്വകലാശാലയുമായി അഫിലിയേറ്റ് ചെയ്തിരിക്കുന്നു.

## ചരിത്രം
തലശ്ശേരി രൂപതയുടെ കീഴിൽ 2002 ലാണ് ചെമ്പേരിയിൽ ഈ കോളജ് സ്ഥാപിക്കപ്പെട്ടത്. രൂപതയുടെ കീഴിൽ പ്രവർത്തിക്കുന്ന ട്രസ്റ്റിനാണ് കോളജിന്റെ ദൈനംദിന ഭരണ ചുമതല. കേരള കാത്തലിക്  എൻജിനീയറിങ് കോളജ് മാനേജ്മെന്റ് അസോസിയേഷനിലെ അംഗത്വമുള്ള 11 കോളജുകളിൽ ഒന്നാണിത്. അസോസിയേഷൻ പുറപ്പെടുവിക്കുന്ന പൊതുവായ പ്രേസ്പെക്ടസ് ആണ് വിദ്യാർത്ഥി പ്രവേശനത്തിൻറെ മാർഗ്ഗരേഖ. കേരള ഹൈക്കോടതിയുടെ അംഗീകാരത്തോടെ സർക്കാർ രൂപീകരിച്ച അർദ്ധ ജുഡീഷ്യൽ സ്വഭാവമുള്ള പ്രവേശന മേൽനോട്ട കമ്മറ്റിയായ ജസ്റ്റിസ് മുഹമ്മദ് കമ്മറ്റിയുടെ അംഗീകാരത്തിന് വിധേയമായാണ് പ്രോസ്പെക്ടസ് പുറപ്പെടുവിക്കുന്നത്.
## ഡിപ്പാർട്ടുമെന്റുകൾ
*കമ്പ്യൂട്ടർ സയൻസ്
*ഇലക്ട്രോണിക്സ്
*മെക്കാനിക്കൽ
*ഇലക്ട്രിക്കൽ
*സിവിൽ
## ബിരുദ കോഴ്സുകൾ
### റെഗുലർ ബി.ടെക് കോഴ്സുകൾ

#സിവിൽ എൻ‌ജിനീയറിംഗ്
#മെക്കാനിക്കൽ എൻ‌ജിനീയറിംഗ്
#ഇലക്ട്രിക്കൽ എൻ‌ജിനീയറിംഗ്
#ഇലക്ട്രോണിക്സ് ആന്റ് ടെലികമ്യൂണിക്കേഷൻ എൻ‌ജിനീയറിംഗ്
#കമ്പ്യൂട്ടർ സയൻസ് ആന്റ് എൻ‌ജിനീയറിംഗ്
#അപ്ലൈഡ് ഇലക്ട്രോണിക്സ് ആൻഡ് ഇൻസ്ട്രുമെന്റേഷൻ എൻ‌ജിനീയറിംഗ്

## പ്രവേശനം
കോളേജിലേയ്കുള്ള പ്രവേശനം  സംസ്ഥാന സർക്കാർ നടത്തുന്ന പ്രവേശന പരീക്ഷയിലെ മാർക്കും പ്ലസ് ടു പരീക്ഷയിൽ ലഭിക്കുന്ന മാർക്കും ഒരുമിച്ച് പരിഗണിച്ച് കോളജ് തയ്യാറാക്കുന്ന റാങ്ക് ലിസ്റ്റിന്റെ അടിസ്ഥാനത്തിലാണ്. 
## പുറത്തേക്കുള്ള കണ്ണികൾ
*www.vjec.ac.in 
## അവലംബം


വർഗ്ഗം:കണ്ണൂർ ജില്ലയിലെ കലാലയങ്ങൾ
വർഗ്ഗം:കണ്ണൂർ സർവ്വകലാശാലക്കു കീഴിലുള്ള കലാലയങ്ങൾ
വർഗ്ഗം:കേരളത്തിലെ എഞ്ചിനീയറിങ് കോളേജുകൾ
വർഗ്ഗം:കണ്ണൂർ ജില്ലയിലെ സ്വകാര്യ കലാലയങ്ങൾ